
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


2 Μαρτίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 714 


ΑΠΟΦΑΣΕΙΣ 

Αριθμ. 2739 _ 

Έγκριση Ειδικού Κανονισμού ΛειτουργίαςΤουρι- 
στικού Λιμένα Κλεοπάτρα Μαρίνα στοΆκτιο Αι¬ 
τωλοακαρνανίας. 

Η ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

1. Τις διατάξεις του άρθρου 31 ατού Κεφαλαίου Γ'του 
ν. 2160/1993 (ΑΊ18) περί δημιουργίας και λειτουργίας 
τουριστικών λιμένων, όπως τροποποιήθηκε και ισχύει. 

2. Τις διατάξεις του ν. 3861 /2010 (ΑΊ12) «Ενίσχυση της 
διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο διαδίκτυο"Πρόγραμμα διαύγεια" 
και άλλες διατάξεις». 

3. Τις διατάξειςτου ν. 3270/2004 (ΑΊ87) «Αρμοδιότη¬ 
τες του Υπουργείου Τουριστικής Ανάπτυξης και θέματα 
Τουρισμού», όπως ισχύει. 

4. Το π.δ. 127/2017 (ΑΊ57) «Οργανισμός Υπουργείου 
Τουρισμού». 

5. Το άρθρο 2 του π.δ. 123/2016 (Α'208) «Ανασύσταση 
του Ανασύσταση και μετονομασία του Υπουργείου Διοι¬ 
κητικής Μεταρρύθμισης και Ηλεκτρονικής Διακυβέρνη¬ 
σης, ανασύσταση του Υπουργείου Τουρισμού, σύσταση 
Υπουργείου Μεταναστευτικής Πολιτικής και Υπουργείου 
Ψηφιακής Πολιτικής,Τηλεπικοινωνιών και Ενημέρωσης, 
μετονομασία Υπουργείων Εσωτερικών και Διοικητικής 
Ανασυγκρότησης, Οικονομίας, Ανάπτυξης καιΤουρισμού 
και Υποδομών, Μεταφορών και Δικτύων». 

6. Τις διατάξειςτου π.δ. 125/2016 (Α'210) «Διορισμός 
Υπουργών, Αναπληρωτών Υπουργών και Υφυπουργών». 

7. Τις διατάξεις της υπ' αριθμ. Τ/9803/05.09.2003 
(Β' 1323) κοινής απόφασης των Υπουργών Ανάπτυξης 
και Εμπορικής Ναυτιλίας περί Γενικού Κανονισμού Λει¬ 
τουργίας Τουριστικών Λιμένων, όπως τροποποιήθηκε 
και ισχύει. 

8. Την υπ'αριθμ. Τ/3475/19.09.1997 (Β7878) υπουρ¬ 
γική απόφαση χωροθέτησης του Τουριστικού Λιμένα 
«Κλεοπάτρα Μαρίνα» στο Άκτιο Αιτωλοακαρνανίας, 
όπως τροποποιήθηκε με τις υπ' αριθμ. Τ/111/12.01.2000 


(Δ'/27) και 13518/09.08.2007 (Α.Α.Π./379) υπουργικές 
αποφάσεις. 

9. Την από 14.07.2005 Σύμβαση μεταξύ του Ελληνικού 
Δημοσίου (Υπουργείο Τουριστικής Ανάπτυξης) και της 
εταιρείας «Κλεοπάτρα Μαρίνα Α.Ε.» περί παραχώρησης 
της χρήσης και εκμετάλλευσης της ζώνης του Τουριστι¬ 
κού Λιμένα στο Άκτιο Αιτωλοακαρνανίας στη δεύτερη 
συμβαλλόμενη. 

10. Την από 22.01.2014 τροποποίηση της από 
14.07.2005 Σύμβασης παραχώρησης της χρήσης και 
εκμετάλλευσης της ζώνης του Τουριστικού Λιμένα στο 
Άκτιο Αιτωλοακαρνανίας. 

11 .Την υπ'αριθμ. 2225/24.01.2014 υπουργική απόφα¬ 
ση έγκρισης της Άδειας Λειτουργίας του Τουριστικού Λι¬ 
μένα στο Άκτιο Αιτωλοακαρνανίας (ΑΔΑ: ΒΙΨΞΟΟ-ΔΒ8). 

12. Το από 29.01.2016 (α.π. 2055/02.02.2016 Υπουργείο 
Οικονομίας, Ανάπτυξης καιΤουρισμού) αίτημα της εταιρεί¬ 
ας «Κλεοπάτρα Μαρίνα Α.Ε.», περί έγκρισης Ειδικού Κανο¬ 
νισμού ΛειτουργίαςΤουριστικού Λιμένα στο Άκτιο Αιτωλο¬ 
ακαρνανίας και το από 07.08.2017 (Α.Π. 14184/11.08.2017 
Υπουργείου Τουρισμού) έγγραφο της ιδίας εταιρείας, όπου 
ολοκληρώθηκε η συμπλήρωση των απαιτούμενων, έκτου 
νόμου, στοιχείων και δικαιολογητικών. 

13. Το υπ'αριθμ. 1372 Φ. 700.10/06.06.2016 Πιστοποι¬ 
ητικό Ενεργητικής Πυροπροστασίας, το οποίο εξέδωσε 
η Πυροσβεστική Υπηρεσία Λευκάδας. 

14. Την υπ' αριθμ. 3122.3-1.5/26346/2017/06.04.2017 
υπουργική απόφαση περί «έγκρισης Κοινού Σχεδίου Πα¬ 
ραλαβής και Διαχείρισης Αποβλήτων και Καταλοίπων 
Φορτίου Πλοίων, τα οποία καταπλέουν στις λιμενικές 
εγκαταστάσεις ευθύνης και αρμοδιότητας των εταιρειών 
ΜΑΡΙΝΑ ΠΡΕΒΕΖΑΣ Α.Ε. και ΚΛΕΟΠΑΤΡΑ ΜΑΡΙΝΑ Α.Ε., 
Π.Ε. Πρέβεζας και Π.Ε. Αιτωλοακαρνανίας, αντίστοιχα». 

15. Το με αρ. πρωτ. 2261.1/2906/2015/09.07.2015 
έγγραφο της Λιμενικής Αρχής Πρέβεζας περί έγκρισης 
νέου κοινού Σχεδίου έκτακτης Ανάγκης Αντιμετώπισης 
Θαλάσσιας Ρύπανσης της ΚΛΕΟΠΑΤΡΑ ΜΑΡΙΝΑ Α.Ε. και 
του ΤΟΥΡΙΣΤΙΚΟΥ ΛΙΜΕΝΑ ΠΡΕΒΕΖΑΣ. 

16. Το γεγονός ότι από τις διατάξεις της παρούσας δεν 
προκαλείται δαπάνη σε βάροςτου Κρατικού Προϋπολο¬ 
γισμού, αποφασίζουμε: 

Την έγκριση Ειδικού Κανονισμού Λειτουργίας Τουρι¬ 
στικού Λιμένα Κλεοπάτρα Μαρίνα Α.Ε., ως εξής: 

ΕΙΔΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΤΟΥΡΙΣΤΙΚΟΥ ΛΙΜΕΝΑ ΚΛΕΟΠΑΤΡΑ ΜΑΡΙΝΑ Α.Ε. 

Άρθρο 1 

Πεδίο Εφαρμογής 

1.1 Ο παρών Κανονισμός συντάχθηκε με βάση τα 
προβλεπόμενα από τον Γενικό Κανονισμό Λειτουργί¬ 
ας Τουριστικών Λιμένων και την κείμενη νομοθεσία 
και διέπει τον τουριστικό λιμένα Κλεοπάτρα Μαρίνα 
Α.Ε. που χωροθετήθηκε με τις διατάξεις της υπ' αριθμ. 
Τ/3475/19.09.1997 απόφασης και τροποποιήθηκε με 
τις υπ' αριθμ. Τ/111/12.01.2000 και 13518/09.08.2007 
αποφάσεις. Η χωροθετημένη ζώνη του τουριστικού λι¬ 
μένα Κλεοπάτρα Μαρίνα Α.Ε., δυναμικότητας 88 θέσεων 
ελλιμενισμού, σύμφωνα με το γενικό τοπογραφικό διά¬ 
γραμμα κάλυψης, αποτελείται από: 

6894.40 τ.μ. Χερσαίας ζώνης. 

33426,10 τ.μ. Θαλάσσιας ζώνης. 

4796.40 τ.μ. προσχώσεις που συμπεριλαμβάνονται στο 
συνολικό εμβαδόν της θαλάσσιας και χερσαίας ζώνης. 

Οι γεωγραφικές συντεταγμένες της εισόδου του του¬ 
ριστικού λιμένα όπως έχει αποτυπωθεί στο χάρτη είναι: 
Βόρειο Πλάτος 38° 57' 06" 

Νότιο Μήκος 020° 45' 55" 

1.2 Στις διατάξεις του Κανονισμού υπόκεινται όλοι όσοι 
βρίσκονται εντός του χερσαίου και θαλάσσιου χώρου 
του Τουριστικού Λιμένα Κλεοπάτρα Μαρίνα Α.Ε. ή κά¬ 
νουν χρήση των εγκαταστάσεων και γενικά των εξυπηρε¬ 
τήσεων τουΤουριστικού Λιμένα Κλεοπάτρα Μαρίνα Α.Ε. 
Οποιοσδήποτε κάνει χρήση των εγκαταστάσεων εντός 
του χώρου του Τουριστικού Λιμένα Κλεοπάτρα Μαρίνα 
Α.Ε. οφείλει να ακολουθεί τους κανόνες και τους όρους 
που αναφέρονται: 

α) στον εκάστοτε Γενικό Κανονισμό Λειτουργίας Του¬ 
ριστικών Λιμένων, 

β) στον παρόντα Ειδικό Κανονισμό Λειτουργίας, 
γ) στη σχετική αίτηση/σύμβαση ελλιμενισμού/υπηρε- 
σιών, που υπογράφει κατά τον ελλιμενισμό του σκάφους 
του στον τουριστικό λιμένα, 
δ) στις λοιπές γενικές και ειδικές οδηγίες του προσω¬ 
πικού του φορέα διαχείρισης του τουριστικού λιμένα 
Κλεοπάτρα Μαρίνα Α.Ε., για την ομαλή-ασφαλή λειτουρ¬ 
γία αυτού. 

Άρθρο 2 

Παρεχόμενες υπηρεσίες - Εξυπηρετήσεις 
2.1 Στον τουριστικό λιμένα Κλεοπάτρα Μαρίνα Α.Ε. 
παρέχονται οι παρακάτω υπηρεσίες - εξυπηρετήσεις 
σύμφωνα με το ωράριο λειτουργίας που ανακοινώνει η 
Διεύθυνση του Λιμένα: 

Ελλιμενισμός των σκαφών που καταπλέουν στον λιμένα 
Μόνιμα αγκυροβόλια (ρεμέτζα) 

Παροχή νερού 

Παροχή ηλεκτρικού ρεύματος 
Σύνδεση στο διαδίκτυο (Ιπϊθγπθϊ) 

Δυνατότητα λήψης και αποστολής Γβχ 
Δ υνατότητα παράδοσης και παραλαβής ταχυδρομείου 
Επικοινωνία νΗΓ 
Πλυντήρια 


Στεγνωτήριο 

Κοινόχρηστοι χώροι υγιεινής [\Ν€ και ντους) 

Πυρασφάλεια 

Σωστικά μέσα 

Αντιρρυπαντικός εξοπλισμός 
Εξοπλισμός ασφαλείας 

Εφοδιασμός των σκαφών με καύσιμα σε προκαθορι¬ 
σμένη θέση, όπου τα μέτρα πρόληψης ρύπανσης και 
πυρασφάλειας είναι αυξημένα 
Χώροι στάθμευσης οχημάτων 
Χώροι εναπόθεσης οικιακών απορριμμάτων 
Χώροι εναπόθεσης χρησιμοποιημένων συσσωρευτών 
Χώρος μικρού Ιατρείου για παροχή Πρώτων Βοηθειών 
Εστιατόριο 
Βθ ι- 

Κατάστημα ναυτιλιακών ειδών 
Βοηθητικοί χώροι 
Αποθήκες 

Τελωνείο Λιμεναρχείο Πύργος ελέγχου Φυλάκιο εισόδου 

2.2 Εφοδιασμός με καύσιμα σκάφους, μπορεί να γίνει 
μόνο από τις διαθέσιμες υπόγειες δεξαμενές καυσίμων 
του λιμένα και από το αρμόδιο προσωπικό. Απαιτείται η 
τήρηση όλων των προδιαγραφών και των κανόνων λει¬ 
τουργίας ασφάλειας και αποφυγής ρύπανσης του θαλάσ¬ 
σιου και χερσαίου χώρου όπως αυτές καθορίζονται από 
τους αντίστοιχους εθνικούς και διεθνείς κανονισμούς και 
από τη Διεύθυνση του Λιμένα. 

Χερσαίες Εγκαταστάσεις. 

2.3 Η χερσαία ζώνη του τουριστικού λιμένα περιλαμ¬ 
βάνει όλες τις απαραίτητες κτιριακές εγκαταστάσεις για 
την πλήρη εξυπηρέτηση των επιβαινόντων στα σκάφη 
και των επισκεπτών. Έχει γίνει πρόβλεψη για την εξυ¬ 
πηρέτηση, με κινητές ράμπες, της πρόσβασης ατόμων 
με μειωμένη κινητικότητα. Στις χερσαίες εγκαταστάσεις 
αναπτύσσονται διάφορες δραστηριότητες (εμπορικές 
τουριστικές κ.λπ.), είτε από την Διεύθυνση του Λιμένα 
είτε από τρίτους υπομισθωτές στους οποίους η Διεύθυν¬ 
ση του Λιμένα δύναται να εκμισθώνει χώρους για την 
εξάσκηση των επαγγελματικών δραστηριοτήτων του. 

2.4 Οι υπομισθωτές των χερσαίων χώρων έχουν υπο¬ 
χρέωση να διαθέτουν όλες τις απαιτούμενες άδειες για 
την κατάλληλη λειτουργία και εκμετάλλευση του χώ¬ 
ρου τους και να συμμορφώνονται απόλυτα με όλες τις 
σχετικές αγορανομικές, αστυνομικές κ.λπ. διατάξεις και 
ιδιαίτερα σ' αυτές που προβλέπουν την καθαριότητα 
των χώρων, την αποφυγή θορύβων, την ασφάλεια του 
κοινού και των εργαζομένων κ.λπ. 

2.5 Οι υπομισθωτές των χερσαίων χώρων έχουν 
υποχρέωση να λαμβάνουν την προηγούμενη έγγραφη 
έγκριση της Διεύθυνσης του λιμένα για ότι αφορά στη 
μεταβολή της εξωτερικής εμφάνισης του χώρου τους 
(αλλαγή χρωμάτων, τοποθέτηση πινακίδων, διαφημι¬ 
στικών σημάτων, σημαιών, τεντών κ.λπ.). 

2.6 Οι υπομισθωτές των χερσαίων εγκαταστάσεων 
έχουν υποχρέωση να καταβάλουν στην Διεύθυνση του 
λιμένατο αναλογούν αντίτιμο των τελών των κοινοχρή¬ 
στων χώρων βάσει του αντίστοιχου πίνακα χιλιοστών 
που θα επισυνάπτεται και θα συνυπογράφεται μαζί με 
το υπομισθωτήριο (φύλαξη με ανθρώπινο δυναμικό και 

κάμερες, συντήρηση πρασίνου, καθαριότητα, εξωτερι¬ 
κός φωτισμός, βάψιμο κοινόχρηστων χώρων και γενικά 
οποιαδήποτε συντήρηση απαιτηθεί και κρίνει απαραί¬ 
τητη η Διεύθυνση του λιμένα χωρίς προηγούμενη ενη¬ 
μέρωση των μισθωτών). 

Τεχνική υποστήριξη. 

2.7 Για οποιαδήποτε εργασία επισκευής ή συντήρησης 
των σκαφών απαιτείται η προηγούμενη ενημέρωση της 
Διεύθυνσης του τουριστικού λιμένα και η χορήγηση σχε¬ 
τικής άδειας. Από την διεύθυνση του λιμένα, καθορίζεται 
το ωράριο εντός του οποίου επιτρέπονται οι εργασίες 
καθημερινής καθαριότητας και μικρο-επισκευών των 
σκαφών καθώς και η φόρτιση των συσσωρευτών τους. 

2.8 Άτομα, άλλα από το προσωπικό και τους συνερ¬ 
γάτες του τουριστικού λιμένα μπορούν να εκτελέσουν 
εργασίες, επισκευές ή συντηρήσεις σε σκάφη, μόνο κα¬ 
τόπιν σχετικής έγγραφης αδείας από την Διεύθυνση του 
τουριστικού λιμένα. Η Διεύθυνση του τουριστικού λιμένα 
μπορεί να αρνείται την εκτέλεση εργασιών συντήρησης 
και επισκευής σε άτομα που δεν ανήκουν στο προσωπικό 
του λιμένα, εφόσον για τις εργασίες αυτές χρησιμοποι¬ 
ούνται χώροι και εγκαταστάσεις αυτού. Σε οποιαδήποτε 
περίπτωση απαιτείται δήλωση του ιδιοκτήτη του σκά¬ 
φους ή του πλοιάρχου που θα ενημερώνει για εκτέλεση 
μικρής εκτάσέως εργασιών, θα ορίζει τον εργολάβο, τον 
Τεχνικό ασφαλείας και τη χρονική περίοδο των εργασι¬ 
ών, και ότι τα άτομα που θα εργασθούν στο σκάφος του 
είναι ασφαλισμένα σε Δημόσιο ασφαλιστικό οργανισμό 
και ότι αναλαμβάνει να αποκαταστήσει κάθε ζημιά που 
τυχόν προκληθεί σε πρόσωπα ή πράγματα από τους 
ανωτέρω εργαζόμενους. Επιπρόσθετα ο πλοιοκτήτης 
είναι υπεύθυνος για τη πλήρη συμμόρφωση των ατόμων 
αυτών με την σχετική νομοθεσία και τους κανονισμούς 
υγιεινής και ασφάλειας. 

Άρθρο 3 

Μεγέθη - κατηγορίες σκαφών. 

3.1 Δυνατότητα ελλιμενισμού και χρήσης των εγκατα¬ 
στάσεων του τουριστικού λιμένα έχουν σκάφη αναψυχής 
επαγγελματικά ή ιδιωτικά των οποίων το μήκος κυμαί¬ 
νεται από 5,5 έως 30,5 μέτρα και το βύθισμα αυτών δεν 
υπερβαίνει τα 8 μέτρα. 

3.2 Ο Τουριστικός Άιμένας Κλεοπάτρα Μαρίνα Α.Ε. 
διαθέτει χώρο για ελλιμενισμό και πρόσδεση 88 σκα¬ 
φών περίπου, σε ανάλογες θέσεις στους προβλήτες και 
κρηπιδώματα, με τις παρακάτω ενδεικτικές αναλογίες: 


Κατηγορία 

Ολικό μήκος σε 
μέτρα 

Αριθμός 

σκαφών 

Ι,ΙΙ,Μ 

Έως 8 

16 

IV 

Από 8 έως 10 

34 

V 

Από 10 έως 12 

24 

VI, VII 

Από 12 έως 16 

14 

ΣΥΝΟΔΟ 


88 


3.3 Ο τρόπος διάθεσηςτων θέσεων ελλιμενισμού ανή¬ 
κει αποκλειστικά στον φορέα διαχείρισης του τουριστι¬ 
κού λιμένα. 


3.4 Η Διεύθυνση του τουριστικού λιμένα διατηρεί το 
δικαίωμα αυξομείωσης του αριθμού των ελλιμενισμένων 
σκαφών με ανάλογη ανακατανομή των θέσεων ανά κα¬ 
τηγορία μήκους, προκειμένου να καλύψει τις εκάστοτε 
ανάγκες ελλιμενισμού σκαφών. 

Άρθρο 4 

Δικαίωμα ελλιμενισμού - Διάθεση Θέσεων ελλι- 
μενισμού 

4.1 Δικαίωμα ελλιμενισμού και χρήσης των εγκατα¬ 
στάσεων του τουριστικού λιμένα έχουν σκάφη αναψυ¬ 
χής, όπως αυτά ορίζονται στο άρθρο 3.1 του παρόντος, 
ανεξαρτήτως εγγραφής τους σε ελληνικό ή αλλοδαπό 
νηολόγιο ή λεμβολόγιο. Τα χαρακτηριστικά των σκα¬ 
φών, τα στοιχεία ιδιοκτησίας, η ναυτασφάλιση και το 
αξιόπλοο, αποδεικνύονται από τα ισχύοντα πρωτότυπα 
ναυτιλιακά έγγραφα του σκάφους, τα οποία ο Πελάτης 
υποχρεούται να επιδεικνύει τόσο κατά την άφιξη του 
σκάφους στον τουριστικό λιμένα, όσο και σε κάθε ζήτη¬ 
ση από τα αρμόδια όργανα του φορέα διαχείρισης του 
τουριστικού λιμένα. 

4.2 Δικαίωμα ελλιμενισμού αποκτάται μόνο μετά από 
σχετικό αίτημα του ιδιοκτήτη, πλοιάρχου ή νόμιμου 
εκπροσώπου του σκάφους και έγγραφη αποδοχή των 
όρων της σύμβασης/αίτησης ελλιμενισμού και του πα¬ 
ρόντος Κανονισμού, καθώς και την υπογραφή αυτής, η 
οποία αποτελεί συστατικό τύπο. 

4.3 Εκτός αν διαφορετικά προβλέπεται στην σύμβαση 
ελλιμενισμού, κάθε σύμβαση ελλιμενισμού λύεται αυ¬ 
τόματα με την πάροδο του χρόνου για τον οποίο συμ- 
φωνήθηκε, καθώς και πριν την πάροδο του χρόνου, με 
καταγγελία εκ μέρους της Διεύθυνσης του τουριστικού 
λιμένα σε βάροςτου Πελάτη, σε περίπτωση παράβασης 
από τον Πελάτη οποιοσδήποτε όρου της σύμβασης ελ- 
λιμενισμού, του Ειδικού Κανονισμού του τουριστικού 
λιμένα Κλεοπάτρα Μαρίνα Α.Ε.,του Γενικού Κανονισμού 
ΆειτουργίαςΤουριστικών Άιμένων, κοινοποιούμενης και 
προς την οικεία Άιμενική Αρχή για να λάβει γνώση και 
για την επιβολή όλων των υπό των κειμένων διατάξέως 
κυρώσεων κατά του Πελάτη. 

4.4 Η σύμβαση ελλιμενισμού λύεται από την πλευρά 
του Πελάτη μόνο εγγράφως και σύμφωνα μετις διατάξεις 
περί μισθώσέως πράγματος. Η καταγγελία αυτή παράγει 
έννομα αποτελέσματα μόνο από την νόμιμη επίδοση της 
προς την Διεύθυνση του τουριστικού λιμένα και εφόσον 
ο Πελάτης καταβάλλει πλήρως όλες τις οφειλές του προς 
τον φορέα του τουριστικού λιμένα. 

4.5 Ο Πελάτης οφείλει να ενημερώσει εγγράφως την 
Διεύθυνση του τουριστικού λιμένα για την πρόθεσή 
του να παραμείνει ή όχι το σκάφος στις εγκαταστάσεις 
του τουριστικού λιμένα, τουλάχιστον 30 ημέρες πριν τη 
λήξη του συμβατικού χρόνου ελλιμενισμού του. Στην 
περίπτωση αυτή, η Διεύθυνση του τουριστικού λιμένα 
διατηρεί κάθε δικαίωμα αναφορικά με την αποδοχή ή 
μη της σχετικής αιτήσέως παράτασης. Τυχόν παραμονή 
του σκάφους, μετά την λήξη της σύμβασης ελλιμενι- 
σμού, ακόμα και χωρίς την εναντίωση της Διεύθυνσης 
του τουριστικού λιμένα, κατ' ουδένα τρόπο δύναται να 
θεμελιώσει παράταση του δικαιώματος ελλιμενισμού. 

4.6 Κατά τη λήξη του συμβατικού χρόνου ελλιμενισμού 
και σε περίπτωση που ο Πελάτης δεν έχει ενημερώσει 
κατά τα άνω εγγράφως τον φορέα διαχείρισης της Μαρί¬ 
νας για την παράταση ή όχι της παραμονής του Σκάφους, 
δια του παρόντος, ο Πελάτης δηλώνει ρητά ότι παρέχει 
προς τον φορέα διαχείρισης της Μαρίνας την ανέκκλη¬ 
τη εντολή να ανανεώσει μονομερώς το συμφωνητικό, 
χωρίς την συγκατάθεση του, αποδεχόμενος πλήρως το 
εκάστοτε Τιμολόγιο υπηρεσιών για την επόμενη χρήση, 
παραιτούμενος ταυτόχρονα ρητώς και ανεκκλήτως από 
κάθε δικαίωμα προσβολής και αμφισβήτησης. 

4.7 Τα αρμόδια όργανα της Διεύθυνσης του τουριστι¬ 
κού λιμένα, διατηρούν κάθε δικαίωμα να ικανοποιήσουν 
ή μη το αίτημα κάθε ενδιαφερομένου για τον ελλιμε- 
νισμό σκάφους στον τουριστικό λιμένα και έχουν το 
αποκλειστικό δικαίωμα να καθορίζουν κάθε φορά που 
καταπλέει το σκάφος στον λιμένα μια θέση πρόσδεσης 
κατάλληλη για τις διαστάσεις, τον τύπο και αναλόγως 
των λειτουργικών αναγκών του λιμένα. 

4.8 Η εκ της συμβάσέως ελλιμενισμού υποχρέωση πα¬ 
ροχής θέσης της Διεύθυνσης του τουριστικού λιμένα 
εξαντλείται με την παροχή οποιαδήποτε θέσης κατάλλη¬ 
λης για την πρόσδεση/ελλιμενισμό του σκάφους εντός 
του τουριστικού λιμένα. 

4.9 Η κατάληψη από τα σκάφη οποιοσδήποτε θέσης, 
άλλης από αυτήν που έχει υποδεχθεί από τα αρμόδια 
όργανα της Διεύθυνσης του τουριστικού λιμένα, θεω¬ 
ρείται αυθαίρετη και απαγορεύεται. 

4.10 Σε περίπτωση κατά την οποία σκάφος με μόνιμη 
θέση απουσιάζει από τον λιμένα, η θέση του διατίθεται 
για ελλιμενισμό διερχόμενου σκάφους από την Διεύθυν¬ 
ση του τουριστικού λιμένα. Το σκάφος αυτό υποχρεούται 
να αποχωρήσει εγκαίρως και σε κάθε περίπτωση πριν 
την επιστροφή του σκάφους που απουσιάζει. 

4.11 Δεν επιτρέπεται στους Πελάτες του τουριστικού 
λιμένα η διάθεση των θέσεων ελλιμενισμού των σκαφών 
τους σε τρίτους, έστω και για προσωρινή ακόμη χρήση, 
όπως επίσης και η μεταξύ τους αντικατάσταση θέσεων 
ελλιμενισμού των σκαφών. 

4.12 Το δικαίωμα ελλιμενισμού αφορά αποκλειστικά 
και μόνο στο συγκεκριμένο σκάφος για το οποίο ζητείται. 
Ο Πελάτης δεν έχει δικαίωμα να ελλιμενίζει στην ίδια 
θέση περισσότερα του ενός σκάφη, των οποίων έχει 
την κυριότητα, νομή, κατοχή ή χρήση καθ' οιονδήποτε 
τρόπο. 

4.13 Η Διεύθυνση του τουριστικού λιμένα διατηρεί 
κάθε δικαίωμα να αρνηθεί τον ελλιμενισμό, καθώς και να 
διακόψει τον υπάρχοντα ελλιμενισμό σκάφους, ιδίως δε 
εφόσον το συγκεκριμένο σκάφος δεν είναι αξιόπλοο, δεν 
είναι μηχανοκίνητο ή εφόσον πρόκειται για ιστιοφόρο, 
δεν διαθέτει βοηθητικό κινητήρα πρόωσης, είναι ανα¬ 
σφάλιστο, έχει μεταφορική ικανότητα άνω των σαράντα 
εννέα (49) επιβατών (πέραν των μελών του πληρώμα¬ 
τος), δεν διαθέτει πλήρη και σε ισχύ πιστοποιητικά της 
σημαίας νηολόγησης αυτού, καθώς και σε κάθε άλλη 
περίπτωση που προβλέπεται στον Γενικό και Ειδικό Κα¬ 
νονισμό Λειτουργίας του λιμένα, στην σύμβαση ελλιμε- 
νισμού και σε κάθε άλλη γενική ή ειδική διάταξη νόμου. 


Άρθρο 5 

Επιτρεπόμενη ταχύτητα - χώροι ελλιμενισμού 
των σκαφών 

5.1 Για την προσέγγιση στη θαλάσσια ζώνη του λιμένα 
τα σκάφη οφείλουν να επικοινωνούν με το γραφείο του 
τουριστικού λιμένα τηλεφωνικώς ή μέσωνΗΓ δίαυλος 
67, να αναμένουν την άδεια εισόδου και να ακολουθούν 
τις οδηγίες του αρμόδιου προσωπικού για την ασφαλή 
κίνηση του σκάφους τους στον τουριστικό λιμένα. 

5.2 Τα σκάφη που εισέρχονται ή εξέρχονται του του¬ 
ριστικού λιμένα οφείλουν: 

- Να πλέουν χωρίς να δημιουργούν απόνερα που θα 
ενοχλούν τα άλλα σκάφη του τουριστικού λιμένα. 

- Να πλέουν ήρεμα εφόσον οι καιρικές συνθήκες και οι 
ιδιότητες χειρισμών του σκάφους το επιτρέπουν. 

- Να μην επιδίδονται σε αγώνες με άλλα σκάφη στο 
θαλάσσιο χώρο του τουριστικού λιμένα. 

- Να μην υπερβαίνουν μέσα στη θαλάσσια ζώνη του 
τουριστικού λιμένα τους 5 (πέντε) κόμβους. 

- Να τηρούν απαρεγκλίτως τις διατάξεις του Διεθνούς 
Κανονισμού Αποφυγής Συγκρούσεων. 

- Σε κάθε περίπτωση, να μην παρεμποδίζουν τους 
διαύλους πλεύσης και κυκλοφορίας των σκαφών προς 
ή από τα αγκυροβόλια τους και να μην προσπερνούν 
οποιοδήποτε άλλο σκάφος μέσα στο δίαυλο της εισόδου 
του τουριστικού λιμένα. 

Να μην πλέουν κάθετα, προς το νοητό άξονα της εισό¬ 
δου του τουριστικού λιμένα ή και τους διαύλους προσέγ¬ 
γισης προς τον λιμένα καθώς επίσης να μην αγκυροβο¬ 
λούν ή παραμένουν στην είσοδο του λιμένα. 

5.3 Στον πίνακα που ακολουθεί απεικονίζεται μια εν¬ 
δεικτική κατανομή των σκαφών βάσει της κατηγορίας 
μήκους στους προβλήτες όπως απεικονίζονται στην 
οριζοντογραφία (Μββϊθγ ΡΙβπ) του Τουριστικού Λιμένα 
Κλεοπάτρα Μαρίνα Α.Ε. 


ΠΡΟΒΛΗΤΑΣ 

ΚΑΤΗΓΟΡΙΑ 

ΣΚΑΦΩΝ 

ΑΡΙΘΜΟΣ 

ΘΕΣΕΩΝ 

Λ 

VI, VII 

14 

Β 

V 

24 

0 

IV 

34 

0 

1, II, III 

16 

ΣΥΝΟΛΟ 


88 


Κατηγορία 

Ολικό μήκος 
σε μέτρα 

Αριθμός 

σκαφών 

1, II, II 

Εως 8 

16 

IV 

Από 8 έως 10 

34 

V 

Από 10 έως 12 

24 

VI, VII 

Από 12 έως 16 

14 

ΣΥΝΟΛΟ 


88 


Ο μέγιστος αριθμός των ελλιμενιζόμενων σκαφών τόσο 
ανά προβλήτα όσο και συνολικά μπορεί να αυξομειώνεται 
αναλόγως της πραγματικής ζήτησης που υπάρχει και των 
λειτουργικών αναγκών του Τσυριστικού Λιμένα. 

Άρθρο 6 

Οργάνωση Τουριστικού Λιμένα 

6.1 Το Ελληνικό Δημόσιο παραχώρησε, με την από 
14/7/2005 Σύμβαση, την κατασκευή, λειτουργία, συντή¬ 
ρηση, χρήση και εκμετάλλευση του τουριστικού λιμένα 
στην Κλεοπάτρα Μαρίνα Α.Ε. 

Η εταιρεία διοικείται από 3μελές Διοικητικό Συμβούλιο. 

6.2 Οργανωτική διάρθρωση της επιχείρησης. 

Η επιχείρηση συγκροτείται από τις πιο κάτω διοικη¬ 
τικές ενότητες: 

ΓΕΝΙΚΗ ΔΙΕΥΘΥΝΣΗ 

- Νομικός Σύμβουλος 

-Τμήμα Οργάνωσης Συντονισμού και Ανάπτυξης 

- Γραφείο Γραμματείας 
ΔΙΕΥΘΥΝΣΗ ΥΠΗΡΕΣΙΩΝ 

-Τμήμα Προβολής, Προώθησης και Δημοσίων Σχέσεων 
-Τμήμα Εξυπηρέτησης-Υποδοχής Πελατών 
-Τμήμα Εξυπηρέτησης Σκαφών 
-Τμήμα Ασφαλείας 

ΔΙΕΥΘΥΝΣΗ ΔΙΟΙΚΗΤΙΚΗ ΚΑΙ ΟΙΚΟΝΟΜΙΚΗ 
-Τμήμα Λογιστηρίου 
-Τμήμα Προσωπικού 
ΔΙΕΥΘΥΝΣΗ ΤΕΧΝΙΚΗ 
-Τεχνικός Ασφαλείας 
-ΤμήμαΤεχνικών Υπηρεσιών 
-Τμήμα Συντηρήσεων 
-Τμήμα Καθαριότητας 

6.3 Τα διαδοχικά διοικητικά επίπεδα της οργανωτικής 
διάρθρωσης της επιχείρησης είναι: 

- Γενική Διεύθυνση 

- Διεύθυνση 
-Τμήμα 

- Γραφείο 

Οι αντίστοιχοι υπεύθυνοι των παραπάνω διοικητικών 
επιπέδων ονομάζονται: 

- Γενικός Διευθυντής 

- Διευθυντής 

- ΥπεύθυνοςΤμήματος 

- Υπεύθυνος Γραφείου 

6.4 Διευθύνων Σύμβουλος 

Ο διευθύνων σύμβουλος είναι το ανώτατο εκτελεστικό 
όργανο της επιχείρησης, προΐσταται όλων των υπηρεσι¬ 
ών της επιχείρησης, διευθύνει το έργο τους, παίρνει τις 
αναγκαίες αποφάσεις μέσα στα πλαίσια των διατάξεων 
που διέπουν τη λειτουργία της εταιρείας, των εγκεκρι¬ 
μένων προγραμμάτων και προϋπολογισμών και έχει τις 
παρακάτω αρμοδιότητες, οι οποίες είναι καταστατικές 
και όσες άλλες του αναθέτει εκάστοτε το Διοικητικό 
Συμβούλιο: 

α. Υποβάλλει στο διοικητικό συμβούλιο τις προτάσεις 
και εισηγήσεις που απαιτούνται για την υλοποίηση των 
στόχων της εταιρείας. 

β. Αποφασίζει για την κατάρτιση συμβάσεων αντικει¬ 
μένου, μέχρι του ποσού εκείνου που θα ορίζει με από¬ 
φασή τους το Διοικητικό Συμβούλιο 
γ. Αποφασίζει για την εσωτερική οργάνωση και τους 
κανονισμούς για τη λειτουργία της επιχείρησης εκτός 
των θεμάτων που καθορίζονται από κανονισμούς που 
εγκρίνονται από το Διοικητικό Συμβούλιο. 


ε. Εκπροσωπεί την εταιρεία για κάθε πράξη που ανήκει 
στη δική του διαχειριστική εξουσία και για εκείνες για τις 
οποίες εξουσιοδοτείται από το διοικητικό συμβούλιο. 

Ο διευθύνων σύμβουλος, απών ή κωλυόμενος, ανα¬ 
πληρώνεται από πρόσωπο που ορίζεται με απόφαση 
του Διοικητικού Συμβουλίου. 

6.5 Γενική Διεύθυνση 
Γενικός Διευθυντής 

Ο Γενικός Διευθυντής επικουρεί στο έργο του τον Διευ¬ 
θύνονται Σύμβουλο, με τον συντονισμό και την εποπτεία 
της ομαλής λειτουργίας των Διευθύνσεων, Τμημάτων, 
Γραφείων. Στο πλαίσιο των καθηκόντων του ο Γενικός 
Διευθυντής: 

α) Μεριμνά για την τήρηση του προγραμματισμού κα¬ 
θώς και την υλοποίηση των στόχων και των κατευθύνσε¬ 
ων που έχουν τεθεί από το Διοικητικό Συμβούλιο και τον 
Διευθύνοντα Σύμβουλο. Προς τον σκοπό αυτό, ο Γενικός 
Διευθυντής παρακολουθεί τις εργασίες των Διευθύνσεων, 
Τμημάτων και Γραφείων, συντονίζει και ελέγχει τη δρά¬ 
στη ριότητά τους. 

β) Κατανέμει τις εργασίες μεταξύ των Διευθύνσεων, 
Τμημάτων και Γραφείων που υπάγονται σε αυτόν. 

γ) Εισηγείται στον Διευθύνοντα Συμβούλιο προγράμ¬ 
ματα δράσης των επιχείρησης και γενικά τη λήψη απο¬ 
φάσεων που είναι στις αρμοδιότητες του Διευθύνοντα 
Συμβούλου και του Διοικητικού Συμβουλίου. 

δ) Μεριμνά για την με αποδοτικό τρόπο εκτέλεση των 
κάθε φύσης αποφάσεων του Διοικητικού Συμβουλίου 
και του Διευθύνοντα Συμβούλου, παρακολουθώντας και 
συντονίζοντας τις εργασίες του συνόλου των υπηρεσιών 
της επιχείρησης. 

ε) Ενημερώνει τον Διευθύνοντα Σύμβουλο για την πο¬ 
ρεία των εγκεκριμένων προγραμμάτων δράσης της επι¬ 
χείρησης και γενικά για την εκτέλεση των αποφάσεών του. 

στ) Εισηγείται στον Διευθύνοντα Σύμβουλο την τρο¬ 
ποποίηση των προγραμμάτων δράσηςτης επιχείρησης, 
όταν θεωρεί απαραίτητο ανάλογα με την εξέλιξή τους ή 
και με βάση τις μεταβολές των αντικειμενικών συνθηκών. 

Με απόφαση του Διευθύνοντα Συμβούλου μπορεί να 
ανατίθεται στο Γενικό Διευθυντή εξουσία εκπροσώπη- 
σηςτης εταιρείας για θέματα αρμοδιότηταςτουΔιευθύ- 
νοντα Συμβούλου. 

Ο Γενικός Διευθυντής, απών ή κωλυόμενος, αναπλη¬ 
ρώνεται από έναν εκ των Διευθυντών τον οποίο ορίζει 
με απόφασή του ο Διευθύνων Σύμβουλος. 

6.6 Τμήμα οργάνωσης Συντονισμού και Ανάπτυξης, 
α.Το τμήμα αποτελείτο κέντρο συντονισμού της εται¬ 
ρείας. Έχει ως στόχο την διευκόλυνση της συνεργασίας 
και επικοινωνίας μεταξύ των διευθύνσεων της εταιρείας 
με την εφαρμογή σχετικών σχεδίων που εκπονεί. 

β. Επικουρεί στο έργο τους τον Διευθύνονται σύμβου¬ 
λο, τον Γενικό Διευθυντή και τον Νομικό Σύμβουλο. 

γ. Συλλέγει και επεξεργάζεται τα στοιχεία που σχετίζο¬ 
νται με τα αποτελέσματα της εταιρείας και την επίτευξη 
των στόχων της και εισηγείται προς τον Γενικό Διευθυντή 
με προτάσεις για την αποτελεσματικότερη λειτουργία 
της εταιρείας. 

δ. Εκτελεί συνεχή έρευνα αγοράς, επεξεργάζεται στοι¬ 
χεία της λειτουργίας της εταιρείας και εισηγείται προ¬ 
γράμματα ανάπτυξης της εταιρείας. 




8554 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 714/02.03.2018 


ε. Εκπονεί και εφαρμόζει σχέδια διασφάλισης της ποιότη¬ 
τας και φροντίζει για την εξασφάλιση σχετικών πιστοποιη¬ 
τικών ποιότητας μέσω των εφαρμοζόμενων διαδικασιών. 

στ. Φροντίζει σε συνεργασία με τον Νομικό Σύμβουλο 
για την έγκαιρη ενημέρωση της διεύθυνσης σε θέματα 
που αφορούν το νομικό και θεσμικό πλαίσιο λειτουργίας 
της εταιρείας και τις τυχόν μεταβολές του με σχετικές 
εισηγήσεις. 

ζ. Διερευνά για τυχόν εφαρμογή προγραμμάτων εθνι¬ 
κών ή Ευρωπαϊκών που αφορούν την λειτουργία και την 
ανάπτυξη της εταιρείας και εισηγείται στην Διεύθυνση 
την συμμετοχή της εταιρείας σε αυτά με την σύνταξη 
σχετικής πρότασης. 

Του τμήματος προΐσταται ο Υπεύθυνος Οργάνωσης, 
ο οποίος είναι υπεύθυνος για την λειτουργία του και ο 
οποίος αναφέρεται στον Γενικό Διευθυντή. 

6.7 Αρμοδιότητες του Νομικού Συμβούλου. 

Ο Νομικός σύμβουλος έχει τις εξής αρμοδιότητες: 
α. Γνωμοδότηση και παροχή νομικών συμβουλών 
προς την Διεύθυνση ή τις Υπηρεσίες της επιχείρησης. 

β. Ενημέρωση των υπηρεσιών της επιχείρησης επί των 
διατάξεων της νομοθεσίας και νομολογίας σε θέματα 
που τις αφορούν. 

γ. Νομική υποστήριξη κατά την κατάρτιση των κάθε εί¬ 
δους συμβάσεων, ειδικών συμφωνητικών και διακηρύξε¬ 
ων (προμήθειες, προαγγελίες, εργολαβίες, μισθώσεις, κ.λπ. 

δ. Χειρισμός δικαστικών υποθέσεων και διαφορών της 
επιχείρησης με τρίτους και υπεράσπιση των δικαιωμά¬ 
των και συμφερόντων της επιχείρησης. 

6.8 Αρμοδιότητες Γραμματείας. 

α. Επικουρεί τον Πρόεδρο του Διοικητικού Συμβουλίου 
στην κατάρτιση της ημερήσιας διάταξης και φροντίζει 
για την κοινοποίησή της σύμφωνα με τις σχετικές δια¬ 
τάξεις του καταστατικού και του νόμου. 

β. Τηρεί τα πρακτικά των συνεδριάσεων του Διοικητικού 
Συμβουλίου και υποβάλει αντίγραφα των λαμβανομένων 
αποφάσεων στην αρμόδια προς έγκριση Διοικητική αρχή 
και στις αρμόδιες Διευθύνσεις και τμήματα της επιχείρησης. 

γ. Τηρεί ευρετήριο των αποφάσεων του Διοικητικού 
Συμβουλίου και διεκπεραιώνει κάθε εργασία του. 

Επίσης διατυπώνει και δακτυλογραφεί τις αποφάσεις του 
Διευθύνοντα Συμβούλου και του Γενικού Διευθυντή και τις 
προωθεί στις Διευθύνσεις και τα τμήματα. Επίσης φροντί¬ 
ζει για την τή ρηση των προβλεπόμενων βιβλίων, αρχείων, 
πρωτοκόλλων, όπως επίσης για την δακτυλογράφηση, ανα¬ 
παραγωγή και διακίνηση αλληλογραφίας και εγγράφων, 
την Οργάνωση, ταξινόμηση και τήρηση γενικού αρχείου. 

6.9 Διεύθυνση Υπηρεσιών. 

Η διεύθυνση Υπηρεσιών έχει την αρμοδιότητα για τα 
θέματα που αφορούν στην προβολή και προώθηση της 
εταιρείας, στις πωλήσεις, στην εξυπηρέτηση των πελα¬ 
τών και των σκαφών και γενικά σε όλες τις παρεχόμενες 
υπηρεσίες συμπεριλαμβανομένης και της φύλαξης. 

Της διεύθυνσης προΐσταται ο Διευθυντής Λιμένος ο 
οποίος εποπτεύει όλα τα τμήματα της διεύθυνσης και 
αναφέρεται στην Γενική Διεύθυνση. 

6.10 ΑρμοδιότητεςΤμήματος Προβολής, προώθησης 
και Δημοσίων Σχέσεων. 

α. Εισηγείται στην διεύθυνση, προγραμματίζει και 
υλοποιεί τα προγράμματα προβολής, προώθησης και 
δημοσίων σχέσεων. 


β. Παρακολουθεί την υλοποίηση των προγραμμάτων 
και ενημερώνει τη διεύθυνση για τα αποτελέσματα αυτών. 

γ. Εισηγείται το πρόγραμμα των αναγκαίων δράσεων 
για τις Διεθνείς σχέσεις και επαφές της επιχείρησης σε 
όλους τους τομείς δραστηριότητάς της. 

Του τμήματος προΐσταται ο Υπεύθυνος Προβολής, 
ο οποίος είναι υπεύθυνος για την λειτουργία του και ο 
οποίος αναφέρεται στον Διευθυντή Λιμένος. 

6.11 Τμήμα εξυπηρέτησης - Υποδοχής πελατών. 

α. Έχει την ευθύνη για την υποδοχή και εξυπηρέτηση 
των πελατών της εταιρείας. 

β. Έχει την ευθύνη για τις πωλήσεις της εταιρείας καθώς 
και την αποδοτική συνεργασία της με εξωτερικούς συνερ¬ 
γάτες των οποίων τις υπηρεσίες διαχειρίζεται η εταιρεία. 

γ. Συνεργάζεται με το τμήμα εξυπηρέτησης σκαφών 
και των τεχνικών υπηρεσιών για την άριστη εξυπηρέτη¬ 
ση των πελατών. 

δ. Έχει την ευθύνη για την λειτουργία του ηλεκτρονι¬ 
κού προγράμματος διαχείρισης και του τηλεφωνικού 
κέντρου της εταιρείας. 

ε. Παρακολουθεί και ελέγχει την σωστή εφαρμογή των 
συμβολαίων με τους πελάτες, τις ανανεώσεις, τον προ¬ 
γραμματισμό των υπηρεσιών και τις εισπράξεις. 

Του τμήματος προΐσταται ο Υπεύθυνος υποδοχής, 
ο οποίος είναι υπεύθυνος για την λειτουργία του και ο 
οποίος αναφέρεται στον Διευθυντή Λιμένος. 

6.12 Τμήμα εξυπηρέτησης (αγκυροβολιάς) σκαφών 
Έχει την ευθύνη για: 

α. Την υποδοχή, την πρόσδεση, τον ελλιμενισμό και 
την ασφάλεια των σκαφών. 

β. Την παροχή κάθε άλλης από τις προσφερόμενες 
προς τα σκάφη των πελατών υπηρεσίες, όπως σύνδεση 
γιατην ρευματοδότηση, υδροδότηση, άντληση λυμάτων, 
παραλαβή και αποθήκευση αποβλήτων, μετακίνηση - 
μεθόρμιση- ρυμούλκηση κ.α. 

γ. Την επιθεώρηση και ασφάλεια των σκαφών στην 
ζώνη ελλιμενισμού. 

δ.Την άμεση παρέμβαση σε περίπτωση που ο τρόπος 
πρόσδεσηςτων σκαφών εγκυμονεί κινδύνους. 

ε.Τη χρήση, συντήρηση και καθαριότητα των εγκατα¬ 
στάσεων της λιμενικής ζώνης της επιχείρησης. 

στ.Τον χειρισμό, συντήρηση καθαριότητα των λέμβων 
συνοδείας της εταιρείας. 

ζ. Την υποδοχή και εξυπηρέτηση των πελατών στις 
λιμενικές εγκαταστάσεις της εταιρείας. 

η.Την ενημέρωση των πελατών για τους κανονισμούς 
της εταιρείας, τις υποχρεώσεις τους καθώς και για τυχόν 
προβλέψεις επικίνδυνων καιρικών φαινομένων. 

θ. Την συνεργασία με το τμήμα εξυπηρέτησης πελατών 
με στόχο την παροχή υπηρεσιών υψηλού επιπέδου. 

Του τμήματος προΐσταται ο Υπεύθυνος Ελλιμενισμού, 
ο οποίος είναι υπεύθυνος για την λειτουργία του και ο 
οποίος αναφέρεται στον Διευθυντή Λιμένος. 

6.13 Τμήμα ασφαλείας. 

Έχει την ευθύνη για: 

α.Την επιτήρηση ολόκληρης της ζώνης ή των ζωνών 
που διαχειρίζεται η εταιρεία. 

β.Τον έλεγχο των χρηστών και των οχημάτων σύμφω¬ 
να με τους κανονισμούς της εταιρείας και των ειδικών 
οδηγιών που εκδίδει η Διεύθυνση. 

γ.Την ενημέρωση των πελατών και των επισκεπτών, 
δ. Τη χρήση και συντήρηση των συστημάτων ασφα¬ 
λείας που διαθέτει η εταιρεία. 

Του τμήματος προΐσταται ο Υπεύθυνος Ασφαλείας, 
ο οποίος είναι υπεύθυνος για την λειτουργία του και ο 
οποίος αναφέρεται στον Διευθυντή Λιμένος. 

6.14 Διεύθυνση Διοικητική και Οικονομική. 

Η Διοικητική και Οικονομική Διεύθυνση έχει τις ακό¬ 
λουθες αρμοδιότητες: 

α. Τον συντονισμό των εργασιών του οικονομικού και 
διοικητικού τομέα. 

β. Την εισήγηση των περιοδικών προϋπολογισμών της 
επιχείρησης για την κανονική τήρησή τους. 

γ.Την εποπτείατου λογιστηρίου, του ταμείου και των 
διαδικασιών προμηθειών της επιχείρησης, 
δ. Τ ην σύνταξη του ισολογισμού της επιχείρησης. 
ε.Την διαχείριση του ανθρώπινου δυναμικού και της 
διοικητικής μέριμνας, 
στ. Την διαχείριση υλικού. 

Της διεύθυνσης προΐσταται ο Οικονομικός Διευθυντής 
ο οποίος εποπτεύει όλα τα τμήματα της διεύθυνσης και 
αναφέρεται στην Γενική Διεύθυνση. 

6.15 Τμήμα Λογιστηρίου. 

Φροντίζει για: 

α.Τηντήρηση διαδικασιών απεικόνισης των οικονομι¬ 
κών πράξεων της επιχείρησης, σύμφωνα με το υφιστά¬ 
μενο λογιστικό σχέδιο. 

β. Την τήρηση των διαδικασιών έκδοσης των παρα¬ 
στατικών για την διενέργεια κάθε είδους εισπράξεων ή 
πληρωμής της επιχείρησης. 

γ.Την διαμόρφωση και παρακολούθηση ταμειακού 
προγράμματος. 

δ. Την παροχή στοιχείων για την κοστολόγηση των 
έργων και υπηρεσιών της επιχείρησης. 

ε.Την διαμόρφωση στοιχείων ισολογισμού και παροχή 
κάθε είδους στοιχείων για την διαμόρφωση των οικονο¬ 
μικών προγραμμάτων της επιχείρησης. 

στ. Την διενέργεια εισπράξεων και πληρωμών της 
επιχείρησης. 

6.16Τμήμα προσωπικού. 

Ασχολείται με: 

α.Την εξυπηρέτηση του προσωπικού της εταιρείας και 
την προώθηση των αιτημάτων του. 

β.Την παρακολούθηση και εφαρμογή της νομοθεσίας 
σχετικά με το προσωπικό και τις εργασιακές σχέσεις. 

γ.Την τήρηση των ατομικών φακέλων και λοιπών στοι¬ 
χείων του προσωπικού. 

δ. Την κατάρτιση των ατομικών συμβάσεων του 
προσωπικού της επιχείρησης και την παρακολούθηση- 
εφαρμογή των συμβάσεων εργασίας. 

ε. Την διεκπεραίωση των υποθέσεων που αφορούν 
στις σχέσεις εταιρείας-εργαζομένων. 

6.17 Διεύθυνση Τεχνική 

Η Τεχνική Διεύθυνση εποπτεύει όλες τις εργασίες που 
αφορούν τα τεχνικά θέματα, τις παρεχόμενες υπηρεσίες, 
την συντήρηση των εγκαταστάσεων και την καθαριότητα. 

6.18 Ο Τεχνικός Διευθυντής έχει την ευθύνη έναντι του 
γενικού Διευθυντή για τον συντονισμό των εργασιών των 
Τεχνικών Υπηρεσιών της επιχείρησης. 


6.19 Τεχνικός Ασφαλείας. 

α) Έχει την ευθύνη για την ασφάλεια των εγκαταστά¬ 
σεων σύμφωνα με τα από του νόμου οριζόμενα. 

β) Αναφέρεται στονΤεχνικό διευθυντή για θέματα της 
αρμοδιότητάς του. 

γ) Διενεργεί του απαραίτητους ελέγχους, καταγράφει 
τα αποτελέσματα των ελέγχων, εκδίδει οδηγίες και πα¬ 
ρατηρήσεις και παρακολουθεί για την εφαρμογή τους. 

δ) Τηρεί τα εκ του νόμου προβλεπόμενα βιβλία και 
αρχεία. 

6.20ΤμήμαΤεχνικών Υπηρεσιών. 

α) Αναλαμβάνει και διεκπεραιώνει όλες τις τεχνικές 
υπηρεσίες που παρέχει η εταιρεία όπως συντηρήσεις, κ.α. 

β) Οργανώνει και συντονίζει όλα τα συνεργεία τα οποία 
συνεργάζονται με την εταιρεία για την παροχή τεχνικών 
υπηρεσιών στα σκάφη. 

Του τμήματος προΐσταται ο Υπεύθυνος Τεχνικού, ο 
οποίος είναι υπεύθυνος για την λειτουργία του και ο 
οποίος αναφέρεται στον Τεχνικό Διευθυντή. 

6.21 Τμήμα συντηρήσεων. 

α) Έχει την ευθύνη για την συντήρηση και επισκευή 
όλων των εγκαταστάσεων της επιχείρησης. 

β) Συνεργάζεται με τον Τεχνικό Ασφαλείας για την 
αποτελεσματικότερη λειτουργία των εγκαταστάσεων. 

6.22 Τμήμα καθαριότητας. 

Έχει την ευθύνη για την καθαριότητα των λιμενικών 
εγκαταστάσεων της επιχείρησης, όπως επίσης για την 
φύτευση, συντήρηση και καλλωπισμό των χώρων πρα¬ 
σίνου και των συστημάτων άρδευσης. 

6.23 Η Διεύθυνση του Τουριστικού Λιμένα διαθέτει το 
αναγκαίο προσωπικό ώστε να εξασφαλίζεται η λειτουργία 
του λιμένα καθ' όλο το 24ωρο. Το προσωπικό της Κλεο¬ 
πάτρα Μαρίνα Α.Ε. είναι κατάλληλο, εξειδικευμένο και 
επαρκές σύμφωνα με τις ιδιαίτερες συνθήκες, ώστε να 
εξασφαλίζεται η ομαλή λειτουργία αυτού και η εξυπηρέ¬ 
τηση των χρηστών. Η Διεύθυνση του τουριστικού λιμένα 
εφαρμόζει τους κανονισμούς της εταιρείας (Εσωτερικός 
Κανονισμός Λειτουργίας, Ειδικοί Κανονισμοί, κ.α.) ο οποίοι 
είναι εγκεκριμένοι από το Διοικητικό ΣυμβούλιοΤης εται¬ 
ρείας και περιλαμβάνουν όλεςτις οδηγίες που η διοίκηση 
επιθυμεί να ακολουθεί το προσωπικό και οι χρήστες. Οι 
οδηγίες αυτές ελέγχονται, ως προς την εφαρμογή τους και 
ενημερώνονται εφ' όσον παρίσταται ανάγκη. 


ΥΠΗΡΕΣΙΑ 

ΘΕΡΙΝΗ 

ΛΕΙΤΟΥΡΓΙΑ 

ΠΕΡΙΟΔΟΣ 

ΑΡΙΘΜΟΣ 

ΕΡΓΑΖΟΜΕΝΩΝ 

Εξυπηρέτηση 

σκαφών 

08.00-20.00 

2 

Υποδοχή πελατών 

08.00-20.00 

1 

Ταμείο 

08.00-16.00 

1 

Λουτρά - \Ν€ 

24 ώρες 

1 

Πρόσβαση- 

Επιτήρηση 

2 Πύλες 
εισόδου 

3 

Ανελκύσεις/ 
καθελκύσεις 
σκαφών, Επισκευές 

Δευτέρα- 

Παρασκευή 

08.00-16.00 

ΝΑΥΠΗΓΟΠΛΑΣΤΙΚΗ 

ΑΕΒΕ 

Άρθρο 7 

Σύστημα Αγκυροβολιάς 

Διαδικασίες Προσέγγισης - Παραμονής - Απόπλου. 

7.1 Τα σκάφη που ελλιμενίζονται και κινούνται στη 
θαλάσσια ζώνη του Τουριστικού Λιμένα οφείλουν να 
τηρούν τις ισχύουσες διατάξεις περί ασφαλούς ναυσι¬ 
πλοΐας, καθώς και τις διατάξεις των Γενικών Κανονισμών 
Λιμένα, που ρυθμίζουν θέματα απόπλου, κατάπλου, 
αγκυροβολιάς, πρυμνοδέτησης ή πλαγιοδέτησης καθώς 
και τις διατάξεις του παρόντος Ειδικού Κανονισμού που 
ρυθμίζει ειδικότερα τα θέματα αυτά. 

7.2 Οι πελάτες φέρουν την αποκλειστική ευθύνη για 
την ασφαλή πρόσδεση των σκαφών τους και πρέπει να 
φροντίζουν ώστε τα σκάφη τους να είναι πάντοτε σωστά 
δεμένα στη θέση τους. Οι πελάτες υποχρεούνται να δια¬ 
θέτουν όλον τον εξοπλισμό (σχοινιά - αλυσίδες - κλειδιά 
και παραβλήματα) που είναι απαραίτητος για την ασφα¬ 
λή αγκυροβολιά και πρόσδεση και οφείλουν να ελέγχουν 
την καλή κατάσταση του εξοπλισμού πρόσδεσης και να 
προβαίνουν σε περίπτωση φθοράς σε αντικατάσταση 
αυτού, ευθυνόμενοι για κάθε ζημία, βλάβη ή απώλεια 
λόγω της μη τήρησης των ως άνω κανόνων. Σε κάθε πε¬ 
ρίπτωση η Διεύθυνση του τουριστικού λιμένα μπορεί να 
προβαίνει σε έλεγχο και αντικατάσταση του εξοπλισμού 
πρόσδεσης με έξοδα του Πελάτη. 

7.3 Η παρουσία της λέμβου υπηρεσίας καθώς και οι 
υποδείξεις των αρμοδίων οργάνων του τουριστικού λι¬ 
μένα δεν απαλλάσσουν τον κυβερνήτη του σκάφους από 
την ευθύνη του, τόσο για τους χειρισμούς του σκάφους 
εντός του τουριστικού λιμένα, όσο και για την πρόσδεση 
επί του μόνιμου αγκυροβολιού. 

7.4 Η Διεύθυνση του τουριστικού λιμένα, δια των 
αρμοδίων οργάνων της, έχει το δικαίωμα να επιθεωρεί 
τον τρόπο προσδέσεως του σκάφους ή ετέρων ενερ¬ 
γειών αυτού και δύναται να προβαίνει σε υποδείξεις ή 
και ενέργειες λήψης καλύτερων μέτρων που αφορούν 
στην ασφαλή πρόσδεση, διακίνηση, προσέγγιση και 
γενικά λειτουργία της Μαρίνας και να καταλογίζει στον 
ιδιοκτήτη τα τυχόν δημιουργούμενα έξοδα. 

7.5 Η πρόσδεση του σκάφους σε συγκεκριμένη θέση 
του τουριστικού λιμένα δεν δημιουργεί δικαίωμα στο 
σκάφος ή στον πλοιοκτήτη/εκπρόσωπο αυτού για την 
διατήρηση του σκάφους στη θέση αυτή. Η Διεύθυνση 
του τουριστικού λιμένα δύναται να αλλάζει τις θέσεις 
αγκυροβολιάς και παραμονής του σκάφους σύμφωνα 
με τις εκάστοτε ανάγκες και στο πλαίσιο εύρυθμης λει¬ 
τουργίας του λιμένα. 

7.6 Οι πλοιοκτήτες/πλοίαρχοι/κυβερνήτεςτων σκαφών 
που καταπλέουν στη θαλάσσια ζώνη του τουριστικού 
λιμένα, οφείλουν να γνωστοποιούν με κάθε πρόσφορο 
μέσο στα αρμόδια όργανα του λιμένατα χαρακτηριστικά 
στοιχεία του Σκάφους τους για την αναγνώριση αυτού από 
το προσωπικό του λιμένα και να αναμένουν οδηγίες για 
την άδεια εισόδου στα αγκυροβόλια - θέσεις του λιμένα. 

7.7 Με την άδεια εισόδου, όλα τα σκάφη που εισέρ¬ 
χονται στην θαλάσσια ζώνη του τουριστικού λιμένα, 
οδηγούνται στην ανάλογη θέση είτε με την παρουσία ή 
βοήθεια της λέμβου υπηρεσίας, είτε λαμβάνοντας οδη¬ 
γίες από τον σταθμό ΥΗΡ του λιμένα. 


7.8 Αμέσως μετά τον κατάπλου οι πλοιοκτήτες/πλοίαρ- 
χοι/κυβερνήτες των εισπλεόντων στον τουριστικό λιμένα 
σκαφών οφείλουν: 

α) Να συμπληρώνουν τα παραδιδόμενα σε αυτούς 
έντυπα. 

β) Να επιδεικνύουν όλα τα προβλεπόμενα από τις 
κείμενες διατάξεις πρωτότυπα ναυτιλιακά έγγραφα του 
σκάφους (ιδίως δε έγγραφο εθνικότητας, ασφαλιστήριο 
συμβόλαιο, πιστοποιητικό καταμέτρησης, κ.λπ.), καθώς 
και κάθε άλλο έγγραφο για την νομιμοποίηση της πλοι- 
οκτήτριας και του νομίμου εκπροσώπου αυτής, χορηγώ¬ 
ντας αντίγραφα αυτών στη Διεύθυνση του τουριστικού 
λιμένα. 

γ) Να ενημερώνουν τη Διεύθυνση του λιμένα για τυχόν 
ανάγκες παράδοσης αποβλήτων. 

δ) Να ενημερώνουν τη Διεύθυνση του τουριστικού 
λιμένα για τυχόν προβλήματα, βλάβες ή ζημιές που έχει 
το σκάφος. 

7.9 Ο ιδιοκτήτης-πλοιοκτήτης, εκπρόσωπος ή πλοίαρ¬ 
χος κάθε σκάφους πρέπει να είναι σε θέση να επιδείξει 
ισχύον ασφαλιστικό συμβόλαιο με έγκριτο ασφαλιστικό 
οργανισμό το οποίο θα είναι σύμφωνο με την σε ισχύ 
νομοθεσία και θα καλύπτει κατ' ελάχιστον τους εξής 
κινδύνους: 

α. Αστική ευθύνη προς τρίτους (τραυματισμός ή 
θάνατος). 

β. Ευθύνη προς τρίτους για υλικές ζημιές. 

γ. Θαλάσσια ρύπανση. 

δ. Ανέλκυση και απομάκρυνση ναυαγίου από την θα¬ 
λάσσια ζώνη του λιμένα. 

ε. Μερική ή ολική κλοπή του σκάφους. 

7.10 Ο πλοίαρχος και η πλοιοκτησία αποδέχονται ότι 
με την προσόρμιση του σκάφους επιτρέπεται η είσοδος 
σ' αυτό της Διεύθυνσης του τουριστικού λιμένα οπο¬ 
τεδήποτε εντός του 24ωρου, σε περίπτωση κινδύνου, 
έκτακτης ανάγκης ή αναγκαστικής μεθόρμισης. 

7.11 Προ του απόπλου σκάφους που ελλιμενίζεται 
στον τουριστικό λιμένα, πρέπει να ενημερώνεται η Δι¬ 
εύθυνση για την διάρκεια της απουσίας του σκάφους 
και για την προβλεπόμενη ημερομηνία κατάπλου του, 
ειδάλλως θεωρείται ότι το σκάφος αναχωρεί οριστικά 
και συνεπώς τερματίζεται η συμφωνία ελλιμενισμού αυ¬ 
τοδίκαια χωρίς περαιτέρω διατυπώσεις, με υπαιτιότητα 
του σκάφους. 

Άρθρο 8 

Μέτρα Ασφαλείας και Προστασίας των Σκαφών 
και των Χρηστών του Λιμένα 
Προστασία Περιβάλλοντος - Διαχείριση Αποβλήτων 
Μεθόρμιση των Σκαφών 

8.1 Ο τουριστικός λιμένας διαθέτει όλα τα μέσα και η 
διοίκησή του λαμβάνει όλα τα προληπτικά μέτρα φύλα¬ 
ξης και προστασίας των εγκαταστάσεων του λιμένα που 
προβλέπονται στις κείμενες διατάξεις για την πρόληψη, 
αποτροπή και αντιμετώπιση πυρκαγιών και ατυχημάτων 
καθώς και διάσωση ατόμων και υλικών αγαθών που βρί¬ 
σκονται και κινούνται στη χερσαία και θαλάσσια ζώνη του. 

8.2 Η Διεύθυνση του τουριστικού λιμένα διαθέτει σχέ¬ 
διο αντιμετώπισης καταστάσεων ανάγκης και εκτάκτων 




Τεύχος Β' 714/02.03.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


8557 


περιστατικών, στο οποίο περιγράφονται ο τρόπος αντί¬ 
δρασης του προσωπικού και τα μέτρα που λαμβάνονται 
για να προληφθούν τέτοιες καταστάσεις. Η Διεύθυνση 
του τουριστικού λιμένα εξασφαλίζει ότι το προσωπικό 
της είναι κατάλληλα εκπαιδευμένο ώστε να εκτελέσει τα 
καθήκοντά τους ορθά και αποτελεσματικά. 

8.3 Για την αντιμετώπιση καταστάσεων ανάγκης και 
για να συντονίζει ενέργειες που απαιτούνται να εκτε- 
λεσθούν γρήγορα και ορθά, η Διεύθυνση του τουριστι¬ 
κού λιμένα έχει δημιουργήσει την Ομάδα Αντιμετώπισης 
Καταστάσεων Ανάγκης η οποία ενεργοποιείται αμέσως 
μόλις συμβεί μια κατάσταση ανάγκης ανεξάρτητα ημέ¬ 
ρας και ώρας. 

8.4 Όποιος αντιλαμβάνεται συμβάν, ενέργεια ή κατά¬ 
σταση που είναι ή μπορεί να εξελιχθεί σε κίνδυνο για έκρη¬ 
ξη πυρκαγιάς, απειλή για την ασφάλεια ανθρώπων, ή αιτία 
καταστροφής σκάφους ή εξοπλισμού, σε οποιοδήποτε 
χώρο του τουριστικού λιμένα είναι υποχρεωμένος: 

α. Αμέσως και με οποιοδήποτε τρόπο να ειδοποιήσει 
το Λιμεναρχείο και την Πυροσβεστική Υπηρεσία. 

β. Αμέσως να ειδοποιήσει και να αναφέρει το γεγονός 
στην Διεύθυνση του λιμένα. 

γ. Να κάνει χρήση των συστημάτων συναγερμού που 
ο ίδιος ή ο λιμένας διαθέτει. 

δ. Να πάρει κάθε δυνατό μέτρο και να κάνει χρήση 
των πυροσβεστικών μέσων του λιμένα ή οποιουδήποτε 
σκάφους. 

8.5 Σε περίπτωση που σκάφος βρίσκεται σε επικίνδυνη 
κατάσταση λόγω έκρηξης, φωτιάς, διαρροής κ.λπ. και 
επίκειται άμεσος κίνδυνος για την ασφάλεια τον προσώ¬ 
πων, άλλων σκαφών ή των εγκαταστάσεων του λιμένα 
εφαρμόζονται οι προβλεπόμενες στους κανονισμούς 
λιμένων διατάξεις περί λήψης έκτακτων μέτρων. 

8.6 Το προσωπικό του τουριστικού λιμένα καλεί σε 
βοήθεια την πλησιέστερη Πυροσβεστική Υπηρεσία, κι¬ 
νητοποιεί την Ομάδα Αντιμετώπισης Καταστάσεων Ανά¬ 
γκης του τουριστικού λιμένα και συνδράμει στο έργο 
της κατάσβεσης μετά διατιθέμενα μέσα του λιμένα. Πιο 
συγκεκριμένα, για την αντιμετώπιση καταστάσεων πυρ¬ 
καγιάς, ο Τουριστικός Λιμένας διαθέτει εγκατεστημένο 
δίκτυο πυρκαγιάς κατά μήκος των πλωτών προβλητών 
και κρηπιδωμάτων με συνολικό αριθμό είκοσι δύο (22) 
πυροσβεστικών φωλεών, πυροσβεστικά ερμάρια, αντλη- 
τικό συγκρότημα, πυροσβεστήρες και λοιπό εξοπλισμό 
σύμφωνα με την εγκεκριμένη μελέτη πυροπροστασίας 
(αριθμός 1372 Φ.700.10 από 06/06/2016 έγκριση από 
την Πυροσβεστική Υπηρεσία Λευκάδας). 

8.7 Εφ' όσον από την Λιμενική Αρχή ή την Διεύθυνση 
του λιμένα διαταχθεί επείγουσα μεθόρμιση σκαφών οι 
πλοίαρχοι και κυβερνήτες αυτών υποχρεούνται όπως 
συμμορφωθούν το ταχύτερο με την δοθείσα εντολή. 
Στην περίπτωση που δεν ανταποκριθεί άμεσα σε επεί¬ 
γουσα κατάσταση ο πλοίαρχος ή ο ιδιοκτήτης, η Διεύ¬ 
θυνση του Λιμένα διατηρεί το δικαίωμα μεθόρμισης ενώ 
τα δημιουργηθέντα έξοδα βαρύνουν αποκλειστικά τον 
πλοιοκτήτη/πλοίαρχο/κυβερνήτη ή τον νόμιμο εκπρό¬ 
σωπο του σκάφους. Σε περίπτωση άρνησης αυτών να 
καταβάλλουν τα σχετικά ποσά, αυτά καταβάλλονται από 
τον φορέα διαχείρισης του τουριστικού λιμένα και ανα- 
ζητούνται εις ολόκληρο. 


8.8 Ο χώρος του τουριστικού λιμένα επιτηρείται σε 
24ωρη βάση από το προσωπικό του λιμένα. Για την 
ασφάλεια της έκτασης του λιμένα υπάρχει περίφραξη 
σε όλη την περίμετρο του λιμένα, ηλεκτρονικό σύστη¬ 
μα επιτήρησης και φυλάκιο στην είσοδο για τον έλεγχο 
των εισερχομένων αυτοκινήτων και πεζών. Για λόγους 
αποτελεσματικότερης επιτήρησης τις βραδινές ώρες ή 
κατά την διάρκεια περιόδων μειωμένης κίνησης, η Δι¬ 
εύθυνση του τουριστικού λιμένα μπορεί να περιορίζει 
τον αριθμό των εισόδων σε λειτουργία. Το σύστημα και 
οι διαδικασίες ασφάλειας βελτιώνονται και εξελίσσονται 
στα πλαίσια των γενικότερων απαιτήσεων ασφάλειας 
των τουριστικών λιμένων. 

8.9 Για την αντιμετώπιση περιπτώσεων πτώσης αν¬ 
θρώπου στη θάλασσα ο τουριστικός λιμένας διαθέτει 
σωστικά μέσα, στα οποία περιλαμβάνονται μηχανοκί¬ 
νητη λέμβος, κάθετες σκάλες και σωσίβια με σχοινί σε 
ειδικές θήκες κατά το μήκος των κρηπιδωμάτων. 

8.10 Δεν επιτρέπεται, χωρίς την άδεια του αρμόδιου 
προσωπικού του τουριστικού λιμένα, η προσέγγιση 
στους χώρους που εκτελούνται κινήσεις ανυψωτικών 
μηχανημάτων. Οι μη έχοντες συγκεκριμένη εργασία δεν 
επιτρέπεται να πλησιάζουν (πεζοί ή με οχήματα) τους 
χώρους αυτούς κατά την διάρκεια ανελκύσεων ή κα¬ 
θελκύσεων. 

8.11 Η Διεύθυνση του τουριστικού λιμένα μεριμνά 
ώστε να τηρούνται από το αρμόδιο προσωπικό που 
εκτελεί κινήσεις με ανυψωτικά μηχανήματα, όλες οι 
προβλεπόμενες διατάξεις ασφάλειας όπως η λειτουρ¬ 
γία των προειδοποιητικών σημάνσεων και ηχητικών 
σημάτων των μηχανημάτων, η κατάλληλη ενδυμασία 
του προσωπικού και η τοποθέτηση των σχετικών για τον 
αποκλεισμό της περιοχής σημάνσεων. 

8.12 Η σύνδεση ή διακοπή των παροχών προς τα σκά¬ 
φη γίνεται μόνον μετά από ενημέρωση του τουριστικού 
λιμένα και μόνο από το αρμόδιο προσωπικό αυτού. 

8.13 Η πόντιση άγκυρας στο θαλάσσιο χώρο του τουρι¬ 
στικού λιμένα επιτρέπεται μόνο σε περιπτώσεις ανάγκης 
και μετά από έγκριση της Διεύθυνσης του τουριστικού 
λιμένα. 

8.14 Δεν επιτρέπεται χρήση βεγγαλικών, φωτοβολί¬ 
δων και άλλων πυροτεχνημάτων εντός του χερσαίου ή 
θαλασσίου χώρου του τουριστικού λιμένα. 

8.15 Σε εμφανή σημεία του τουριστικού λιμένα υπάρ¬ 
χουν πινακίδες στην Ελληνική και Αγγλική γλώσσα με 
οδηγίες σε ότι αφορά στις απαιτούμενες ενέργειες σε 
περίπτωση εκδήλωσης πυρκαγιάς. 

8.16 Για τον αποτελεσματικότερο έλεγχο της εισόδου 
τροχοφόρων στο χώρο του τουριστικού λιμένα, ο λιμέ¬ 
νας διαθέτει στις χερσαίες εισόδους, ηλεκτρικό σύστημα 
ελεγχόμενης διέλευσης με μπάρες, το οποίο είναι ενερ¬ 
γοποιημένο καθ' όλο το 24ωρο. 

Προστασία Περιβάλλοντος - Διαχείριση Αποβλήτων. 

8.17 Οι πελάτες - χρήστες του θαλάσσιου και χερσαί¬ 
ου χώρου του τουριστικού λιμένα έχουν υποχρέωση να 
τηρούν τα προβλεπόμενα από την κείμενη νομοθεσία 
μέτρα προστασίας του περιβάλλοντος και ιδιαίτερα να 
μεριμνούν για την αποφυγή ρύπανσης της θάλασσας 
και των ακτών από πετρέλαιο, πετρελαιοειδή μείγματα, 

επιβλαβείς ουσίες ή μείγματα αυτών και πάσης φύσεως 
απόβλητα, λύματα και απορρίμματα. 

8.18 Ο τουριστικός λιμένας διαθέτει σχέδιο αντιμε¬ 
τώπισης θαλάσσιας ρύπανσης το οποίο έχει σκοπό την 
ελαχιστοποίηση των επιπτώσεων στο θαλάσσιο περι¬ 
βάλλον σε περίπτωση που για οποιαδήποτε λόγο προ- 
κληθεί θαλάσσια ρύπανση. Επίσης ο τουριστικός λιμένας 
διαθέτει τον απαραίτητο εξοπλισμό καταπολέμησης ρύ¬ 
πανσης της θάλασσας (πλωτό φράγμα, απορροφητικά 
υλικά κ.λπ.) τα οποία χρησιμοποιούνται σύμφωνα με το 
εν λόγω σχέδιο. 

8.19 Η παραλαβή και διαχείριση των πάσης φύσε¬ 
ως αποβλήτων και απορριμμάτων γίνεται με βάση το 
έγκυρο σχέδιο παραλαβής και διαχείρισης αποβλήτων, 
το οποίο αφορά στα οικιακά και μη απορρίμματα, στα 
βιολογικά και ελαιώδη κατάλοιπα των σκαφών και στα 
απόβλητα του τουριστικού λιμένα. 

8.20 Απαγορεύεται στα σκάφη, που δεν διαθέτουν δε¬ 
ξαμενές συγκράτησης λυμάτων, η χρήση και λειτουργία 
μέσα στον τουριστικό λιμένα των τουαλετών, αποχετεύ¬ 
σεων, πλυντηρίων ρούχων και πιάτων, το πλύσιμο στις 
κουζίνες, τα ντους και λουτρά. 

8.21 Ο τουριστικός λιμένας διαθέτει σύστημα αναρρό¬ 
φησης πετρελαιοειδών και βιολογικών καταλοίπων από 
τα σκάφη, η χρησιμοποίηση του οποίου γίνεται μετά από 
συνεννόηση με την διεύθυνση του λιμένα. Η χρέωση 
για την υπηρεσία αυτή γίνεται ανάλογα με τον όγκο των 
καταλοίπων. 

8.22 Απαγορεύεται η απόρριψη στον θαλάσσιο και 
χερσαίο χώρο του τουριστικού λιμένα αντικειμένων και 
υγρών που μπορούν να προκαλέσουν πάσης φύσεως 
ρύπανση ή μόλυνση όπως π.χ. έρμα, πετρελαιοειδή, 
απορρίμματα, απόβλητα, αποχετεύσεις πλυντηρίων, 
απορρυπαντικά κ.λπ. 

8.23 Τα σκάφη τα οποία καταπλέουν στον τουριστικό 
λιμένα υποχρεούνται να ενημερώνουν τα αρμόδια όρ¬ 
γανα του τουριστικού λιμένα για την ύπαρξη αποβλήτων 
και απορριμμάτων και την ανάγκη αποκομιδής αυτών. 

8.24 Κατά την διάρκεια ελλιμενισμού τους τα σκάφη 
πρέπει να έχουν τα απορρίμματά τους εντός των δοχεί¬ 
ων απορριμμάτων ερμητικά κλεισμένων, ή σε σάκους 
από συνθετική ύλη καλά ασφαλισμένους. Η απόθεση 
των απορριμμάτων στο χερσαίο χώρο του τουριστικού 
λιμένα επιτρέπεται μόνο κατά τις ώρες που καθορίζονται 
από την Διεύθυνση του λιμένα. 

8.25 Η Διεύθυνση του τουριστικού λιμένα μεριμνά για 
την τακτική αποκομιδή των απορριμμάτων καθώς επί¬ 
σης και για την καθημερινή καθαριότητα των χερσαίων 
χώρων, των λιμενικών εγκαταστάσεων και της θαλάσσιας 
ζώνης του λιμένα. 

8.26 Η με οποιοδήποτε τρόπο πρόκληση ρύπανσης 
στον τουριστικό λιμένα συνεπάγεται την άνευ όρων υπο¬ 
χρέωση κάλυψης (αποζημίωσης) των εξόδων απορρύ¬ 
πανσης από μέρους του προκαλέσαντα την ρύπανση. 

Κατά τον εφοδιασμό των σκαφών με καύσιμα θα 
πρέπει να τηρούνται αυστηρά όλες οι προδιαγραφές 
ασφαλείας και αποφυγής ρύπανσης του χερσαίου και 
θαλάσσιου χώρου, όπως αυτές καθορίζονται από τους 
αντίστοιχους εθνικούς και διεθνείς κανονισμούς και από 
τον φορέα διαχείρισης του τουριστικού λιμένα. 


Μεθόρμιση σκαφών. 

8.27 Σε περίπτωση κατά την οποία: 

α) παρακωλύεται εκ της παραμονής του σκάφους στον 
τουριστικό λιμένα η λειτουργία (λ.χ. ασφαλής κατάπλους 
και απόπλους σκάφους) και η εκμετάλλευση αυτού, 
β) πιθανολογείται κίνδυνος ναυαγίου ή πρόκληση ζη¬ 
μίας σε άλλο ή σε άλλα σκάφη ή κίνδυνος ρύπανσης, 
γ) έχει ξεσπάσει πυρκαγιά στο σκάφος αυτό ή σε πα¬ 
ρακείμενο, 

δ) υπάρχει αυθαίρετη κατάληψη θέσης ελλιμενισμού, 
ε) υπάρχουν οφειλές εκ μισθωμάτων της θέσης ελλι- 
μενισμού ή από παρεχόμενες υπηρεσίες, 
στ) παραβιάζονται οι διατάξεις του άρθρου 8 παρ. 7 
του παρόντος, 

ο φορέας διαχείρισης του τουριστικού λιμένα, εκτός 
των λοιπών κυρώσεων, έχει το δικαίωμα να μεθορμίσει - 
μεταφέρει οποιοδήποτε σκάφος σε άλλο σημείο, εντός 
ή εκτός λιμένα, στον θαλάσσιο ή τον χερσαίο χώρο του 
τουριστικού λιμένα. 

8.28 Για την συνδρομή μίας ή περισσοτέρων περιπτώ¬ 
σεων των ανωτέρω, ο φορέας διαχείρισης του τουριστι¬ 
κού λιμένα συντάσσει πρακτικό, που κοινοποιείται στην 
οικεία Λιμενική Αρχή και σε όλους τους εμπλεκόμενους, 
με το οποίο ορίζεται για την μεθόρμιση του σκάφους 
πενθήμερη προθεσμία από της κοινοποιήσέως για την 
μεθόρμιση - μεταφορά του σκάφους. 

8.29 Ειδικά για την περίπτωση (β) της παραπάνω παρα¬ 
γράφου ορίζεταιγιατη μεθόρμιση του σκάφουςτριήμερη 
προθεσμία από της κοινοποιήσέως για την μεθόρμιση - 
μεταφορά του σκάφους και εφαρμόζονται αναλόγως οι 
διατάξεις του ν. 2881 /2000(ΦΕΚ Α' 16). 

8.30 Το ανωτέρω πρακτικό κοινοποιείται με μέριμνα 
του φορέα διαχείρισης του τουριστικού λιμένα με από¬ 
δειξη στον πλοιοκτήτη/πλοίαρχο/κυβερνήτη ή στον 
νόμιμο εκπρόσωπο του σκάφους, στην δηλωθείσα δι¬ 
εύθυνση κατοικίας τους. Εάν δεν βρίσκεται κανείς από 
τους παραπάνω, το πρακτικό επικολλάται σε εμφανές 
σημείο του σκάφους. 

8.31 Εφόσον διαταχθεί, από τον φορέα διαχείρισης του 
τουριστικού λιμένα, η μεθόρμιση-μεταφορά σκάφους, 
ο πλοιοκτήτης/πλοίαρχος/κυβερνήτης του, υποχρεού- 
ται να συμμορφωθεί το ταχύτερο με αυτή την εντολή, 
ενώ η Λιμενική Αρχή της περιοχής, στην οποία ανήκει 
διοικητικά ο τουριστικός λιμένας, ενεργεί σύμφωνα με 
τις κείμενες διατάξεις. 

8.32 Εάν η προθεσμία που τάσσεται στο πρακτικό 
παρέλθει άπρακτη ο φορέας διαχείρισης του τουριστι¬ 
κού λιμένα προχωρεί στην ανέλκυση ή μεθόρμιση του 
σκάφους. 

8.33 Σε περίπτωση προβολής άρνησης για οποιον- 
δήποτε λόγο και με οποιονδήποτε τρόπο ζητείται και η 
συνδρομή της Λιμενικής Αρχής. 

8.34Τα έξοδα ανέλκυσης-μεθόρμισης βαρύνουν απο¬ 
κλειστικά τον πλοιοκτήτη/πλοίαρχο/κυβερνήτη ή τον 
νόμιμο εκπρόσωπο του σκάφους. Σε περίπτωση άρνη¬ 
σης αυτών να καταβάλλουν τα σχετικά ποσά, αυτά κατα¬ 
βάλλονται από τον φορέα διαχείρισης του τουριστικού 
λιμένα και αναζητούνται εις ολόκληρο. 

8.35 Ο φορέας διαχείρισης του τουριστικού λιμένα 

ουδεμία ευθύνη φέρει για τη φύλαξη του σκάφους που 
μεταφέρθηκε - μεθορμίστηκε αναγκαστικά καθώς και 
ουδεμία ευθύνη φέρει για οποιαδήποτε βλάβη ή ζημία 
επήλθε στο σκάφος, στον πλοιοκτήτη, στον πλοίαρχο και 
στα μέλη του πληρώματος λόγω της μεταφοράς-μεθόρ- 
μισης αυτού ή λόγω της παραμονής του σε άλλο χώρο, 
εντός ή εκτός του τουριστικού λιμένα. 

8.36 Σε περίπτωση που το σκάφος βρίσκεται σε επι¬ 
κίνδυνη κατάσταση λόγω έκρηξης, φωτιάς, διαρροής, 
κ.λπ. και επίκειται αμέσως κίνδυνος για την ασφάλεια 
προσώπων, άλλων σκαφών ή εγκαταστάσεων της μαρί¬ 
νας εφαρμόζονται οι προβλεπόμενες στους κανονισμούς 
λιμένων διατάξεις περί λήψης εκτάκτων μέτρων και οι 
διατάξεις του παρόντος. 

8.37 Ο τουριστικός λιμένας δεν φέρει καμία ευθύνη 
για αποζημίωση από οποιαδήποτε ζημιά μπορεί να προ- 
ξενηθεί στα ελλιμενισμένα ή ευρισκόμενα στην ξηρά 
σκάφη εξ' αιτίας απρόβλεπτων και τυχαίων γεγονότων 
όπως και εξ' αιτίας απρόβλεπτων φυσικών και καιρικών 
φαινομένων. Επίσης ο τουριστικός λιμένας δεν φέρει 
καμία ευθύνη για οποιαδήποτε απώλεια, κλοπή, βλά¬ 
βη, μερική ολική καταστροφή, οιουδήποτε σκάφους το 
οποίο βρίσκεται εντός της χερσαίας ή θαλάσσιας ζώ¬ 
νης του λιμένα ή αντικειμένου που ανήκει στο σκάφος 
ή στον πλοιοκτήτη ως και τυχόν τραυματισμό μέλους 
του πληρώματος ή των επιβαινόντων. Υπεύθυνος για τα 
ανωτέρω είναι ο πλοιοκτήτης ή κατά περίπτωση ο πλοί¬ 
αρχος/ο κυβερνήτης ή και ο νόμιμος εκπρόσωπος του 
σκάφους, οι παρεχόμενες δε ευκολίες και υπηρεσίες στο 
σκάφος από το προσωπικό του λιμένα, δεν απαλλάσσουν 
τούτους από τις παραπάνω ευθύνες τους. 

8.38 Σε περίπτωση που σκάφος βρίσκεται σε επικίνδυ¬ 
νη κατάσταση λόγω έκρηξης, φωτιάς, διαρροής κ.λπ. και 
επίκειται άμεσος κίνδυνος για την ασφάλεια των προσώ¬ 
πων, άλλων σκαφών ή των εγκαταστάσεων του λιμένα 
εφαρμόζονται οι προβλεπόμενες στους κανονισμούς 
λιμένων διατάξεις περί λήψης έκτακτων μέτρων. 

8.39 Σε περίπτωση διάπραξης αδικήματος ή αν συμβεί 
ατύχημα, πυρκαγιά, ρύπανση, σύγκρουση, πρόσκρουση, 
μετά ή χωρίς υλικές ζημιές ή σωματικές βλάβες εντός 
του θαλάσσιου ή χερσαίου χώρου του τουριστικού λι¬ 
μένα έχουν πλήρη εφαρμογή οι περί λειτουργίας των 
λιμένων ισχύουσες διατάξεις, απαγορευμένου του από¬ 
πλου των εμπλακέντων σκαφών και προσώπων μέχρι 
την ολοκλήρωση των νόμιμων διατυπώσεων. Εκτός από 
τις ανωτέρω κυρώσεις, ο τουριστικός λιμένας διατηρεί 
αξίωση αποζημίωσης για κάθε θετική ή αποθετική ζημιά 
που υπέστη και που συνδέεται με τις προαναφερθείσες 
πράξεις. 

Άρθρο 9 

Υποχρεώσεις πελατών - χρηστών, 
δικαιώματα ελλιμενισμού - Υπηρεσιών, 
Συντήρηση του λιμένα και λοιπά θέματα 

9.1 Οι καθ' οιονδήποτε τρόπο συναλλασσόμενοι ή κυ- 
κλοφορούντες στους χώρους (ζώνες) του τουριστικού 
λιμένα, οφείλουν να συμμορφώνονται απροφάσιστα, 
προς τις οδηγίες ή εντολές των αρμόδιων οργάνων και 
του προσωπικού του τουριστικού λιμένα. 


9.2 Οι πλοιοκτήτες/πλοίαρχοι/κυβερνήτες κάθε σκά¬ 
φους είναι υπεύθυνοι για οποιαδήποτε υλική ή σωματική 
βλάβη προκληθεί από το σκάφος ή με υπαιτιότητα του 
σκάφους, συμπεριλαμβανομένης και της αμέλειας στις 
εγκαταστάσεις, εξοπλισμό και προσωπικό του τουριστι¬ 
κού λιμένα καθώς και σε πρόσωπα ή πράγματα τρίτων. 
Επίσης υποχρεούνται κατά το χρόνο έναρξης του ελλιμε- 
νισμού, αλλά και καθ’ όλη τη διάρκεια του ελλιμενισμού, 
να διατηρούν τα σκάφη πάντοτε αξιόπλοα. 

9.3 Οσοι ελλιμενίζουν σκάφος στον τουριστικό λιμένα 
και δεν κατοικούν μονίμως στην Ελλάδα (είτε ημεδαποί 
είτε αλλοδαποί), έχουν την υποχρέωση να διορίζουν και 
να γνωστοποιούν εγγράφως στα αρμόδια όργανα του 
φορέα διαχείρισης του τουριστικού λιμένα, τον νόμιμο 
εκπρόσωπό τους στην Ελλάδα, υποβάλλοντας συγχρό¬ 
νως την έγγραφη αποδοχή αυτού, με τα πλήρη στοιχεία 
του, τη διεύθυνση αλληλογραφίας και το Α.Φ.Μ. του. Επί¬ 
σης έχουν υποχρέωση να ενημερώνουν για κάθε αλλαγή 
των παραπάνω στοιχείων. Σκάφη που δεν φέρουν την 
Ελληνική σημαία μπορούν να διορίσουν αντιπρόσωπο, 
υπεύθυνο για το σκάφος έναντι του λιμένα, που έχει μό¬ 
νιμη κατοικία στην Πρέβεζα. Αν δεν διορισθεί αντιπρό¬ 
σωπος, η αντίστοιχη Προξενική Αρχή είναι αυτόματα 
διορισμένη ως αντιπρόσωπος. 

9.4 Οι πλοιοκτήτες/πλοίαρχοι/κυβερνήτες υποχρεού- 
νται να ενημερώνουν εγγράφως τον φορέα διαχείρισης 
του τουριστικού λιμένα για την τυχόν τοποθέτηση φύλα¬ 
κα επάνω στο σκάφος, μαζί με τα πλήρη στοιχεία αυτού, 
ο οποίος δεν αποτελεί μέλος του πληρώματος. 

9.5 Οι πελάτες υποχρεούνται να λαμβάνουν όλα τα 
απαραίτητα και κατάλληλα μέτρα ώστε να τηρούνται 
αυστηρά οι ώρες κοινής ησυχίας, να αποφεύγεται η ηχο¬ 
ρύπανση της Μαρίνας, καθώς και η αποφυγή διατάρα¬ 
ξης της ησυχίας των επιβαινόντων στα Σκάφη που είναι 
ελλιμενισμένα σε αυτήν. 

9.6 Σε περίπτωση κατά την οποία σκάφος προξενήσει, 
κατά την πρόσδεση, κατάπλου, τον απόπλου ή ακόμη και 
κατά τον ελλιμενισμό του, ζημιές στα αγκυροβόλια της 
θέσης πρόσδεσης στην οποία ελλιμενίζεται, στις εγκα¬ 
ταστάσεις του τουριστικού λιμένα ή στα παρακείμενα 
σκάφη, είναι υποχρεωμένο να αποκαταστήσει τις ζημιές 
ή φθορές ευθυνόμενος πλήρως προς τούτο ο πλοιοκτή¬ 
της/πλοίαρχος/κυβερνήτης ή ο νόμιμος εκπρόσωπός του. 

9.7 Δεν επιτρέπεται η τοιχοκόλληση, η επικόλληση 
διαφημιστικών, η ανάρτηση πινακίδων, σημειωμάτων 
ή άλλων ειδοποιητηρίων, η τοποθέτηση τεντών ή σημαι¬ 
ών στις πάσης φύσεως εγκαταστάσεις του τουριστικού 
λιμένα χωρίς την έγγραφη άδεια της Διεύθυνσης του 
τουριστικού λιμένα. 

9.8 Δεν επιτρέπεται η κολύμβηση, το ψάρεμα, οι κα¬ 
ταδύσεις, η χρήση ]θΐ 5Κί καθώς και η διεξαγωγή, θα¬ 
λάσσιων σπορ όπως \λ/3ϊθγ 5ΐ<ί, βθΠΒΠΒ κ.τλ. μέσα στην 
θαλάσσια ζώνη του τουριστικού λιμένα. 

9.9 Κατοικίδια ζώα, που συνοδεύουν τους πελάτες 
κατά την παραμονή τους επί των ελλιμενιζομένων 
σκαφών πρέπει να βρίσκονται πάντοτε υπό τον έλεγχο 
αυτών δεμένα, να μην προκαλούν θόρυβο, να μην ρυ¬ 
παίνουν τους χώρους της Μαρίνας και να παραμένουν 
μόνο επάνω στα σκάφη των κατόχων τους. Τα αρμόδια 

όργανα του φορέα διαχείρισης της Μαρίνας διατηρούν 
το δικαίωμα να ζητήσουν οποτεδήποτε από τους κατό¬ 
χους κατοικίδιων ζώων να απομακρύνουν αυτά από τη 
Μαρίνα, ιδίως για λόγους υγιεινής και ενόχλησης των 
υπολοίπων πελατών αυτής. 

9.10 Η φόρτιση συσσωρευτών με τη λειτουργία μη¬ 
χανών των σκαφών καθώς και οι εργασίες συντήρησης 
και μικρό - επισκευών αυτών δεν επιτρέπεται κατά τις 
ώρες κοινής ησυχίας. 

9.11 Δεν επιτρέπεται η εκπομπή ραντάρ, ραδιοτη¬ 
λεφωνιών και ραδιοτηλεγραφικών σημάτων από τα 
ελλιμενιζόμενα σκάφη. 

9.12 Δεν επιτρέπεται από τον Πελάτη και τους υπ' 
αυτού προστηθέντες η οποιαδήποτε χρήση, εναπόθε¬ 
ση ή έκθεση εντός του Χώρου του Τουριστικού Λιμένα 
αντικειμένων, υλών και υλικών που είναι επικίνδυνα ή 
εύφλεκτα. 

9.13 Δεν επιτρέπεται η χρησιμοποίηση βυσμάτων ή 
πρόχειρων συνδεσμολογιών για την λήψη ηλεκτρικού 
ρεύματος από τους κολονίσκους παροχών (ρίΙΐ3Γ5). 
Για οποιαδήποτε πρόβλημα δεν πρέπει να επιχειρείται 
επέμβαση στους κολονίσκους παροχών από άτομα μη 
εξουσιοδοτημένα. Επίσης δεν επιτρέπεται η εναπόθεση 
αντικειμένων (ρούχα, ποδήλατα κ.λπ.) επί των κολονί- 
σκων παροχών. 

9.14 Δεν επιτρέπεται η κυκλοφορία μηχανοκίνητων 
δικύκλων επί των πλωτών προβλητών και σε όλους τους 
χώρους με την ανάλογη σήμανση πλην των υπηρεσια¬ 
κών του τουριστικού λιμένα. 

9.15 Δεν επιτρέπεται η παρασκευή φαγητών σε εξωτε¬ 
ρικές εστίες φωτιάς (μπάρμπεκιου), είτε επί των σκαφών 
είτε σε χερσαίους χώρους του τουριστικού λιμένα, χωρίς 
την άδεια του λιμένα. 

9.16 Σε περίπτωση οριστικής αναχώρησης του σκά¬ 
φους, ο πλοιοκτήτης/πλοίαρχος/κυβερνήτης ή νόμιμος 
εκπρόσωπος αυτού, υποχρεούται να το δηλώσει εγ- 
γράφως και εγκαίρως στη Διεύθυνση του τουριστικού 
λιμένα και να καταβάλλει τα οφειλόμενα δικαιώματα 
ελλιμενισμού και λοιπών παρεχόμενων υπηρεσιών και 
εξυπηρετήσεων, άλλως ο τουριστικός λιμένας δεν φέρει 
ευθύνη για τη χρέωση του σκάφους μέχρι να ενημερωθεί 
εγγράφωςγια την οριστική αναχώρηση αυτού. 

Συντήρηση του τουριστικού λιμένα. 

9.17 Η Διεύθυνση του τουριστικού λιμένα μεριμνά για 
την τακτική και έκτακτη συντήρηση των εγκαταστάσεων 
του λιμένα. Προς τούτο εφαρμόζει ένα σύστημα ελέγ¬ 
χου καλής λειτουργίας και προληπτικής συντήρησης των 
εγκαταστάσεων και του εξοπλισμού, ώστε ο λιμένας να 
τηρείται πάντοτε σε κατάσταση πλήρους και άρτιας λει¬ 
τουργίας. 

9.18 Όλες οι εργασίες συντήρησης και επισκευής εκτε- 
λούνται σύμφωνα με τους κανόνες της επιστήμης και της 
τέχνης και κατά τρόπο που ελαχιστοποιεί την ενόχληση 
των χρηστών του λιμένα και πάντοτε με την καθοδήγηση 
και την επίβλεψη Τεχνικού ασφαλείας. 

9.19 Η Διεύθυνση του τουριστικού λιμένα μεριμνά 
για την κατά το δυνατόν συντομότερη αποκατάσταση 
βλαβών ή δυσλειτουργιών των εγκαταστάσεων και του 
εξοπλισμού του λιμένα. 


Χώρος στάθμευσης αυτοκινήτων. 

9.20 Η κίνηση και η στάθμευση αυτοκινήτων, δικύκλων 
και εν γένει τροχοφόρων οχημάτων επιτρέπεται μόνο 
εντός των χώρων που έχουν ειδικά καθοριστεί από τα 
αρμόδια όργανα του φορέα διαχείρισης του τουριστικού 
λιμένα. Στους οδηγούς των οχημάτων τα οποία σταθμεύ¬ 
ουν εκτός του καθορισμένου κατά τα ανωτέρω χώρου 
στάθμευσης αυτοκινήτων ή δεν συμμορφώνονται προς 
τα σήματα κίνησης και τις εντολές του προσωπικού των 
αρμοδίων οργάνων του φορέα διαχείρισης του τουρι¬ 
στικού λιμένα, επιβάλλονται κυρώσεις από την αρμό¬ 
δια Λιμενική Αρχή. Η Διεύθυνση του τουριστικού λιμένα 
μπορεί να μην επιτρέπει την είσοδο ή στάθμευση στον 
τουριστικό λιμένα τροχοφόρου οχήματος, αν κρίνει ότι 
διαταράσσεται η τάξη, η ασφάλεια και η ομαλή λειτουρ¬ 
γία του. Επίσης η Διεύθυνση του τουριστικού λιμένα μπο¬ 
ρεί να μην επιτρέπει την είσοδο στον τουριστικό λιμένα 
οχημάτων, όταν είναι πλήρεις οι χώροι στάθμευσης. 

9.21 Φορτηγά και επιβατηγό αυτοκίνητα, δίκυκλα ως 
και λοιπά τροχοφόρα δεν επιτρέπεται να παραμένουν 
εις τα κρηπιδώματα και λοιπούς παραλιακούς χώρους 
πέραν του απολύτως αναγκαίου χρόνου, προς απο- 
επιβίβαση επιβατών ή φορτοεκφόρτωση εφοδίων και 
αποσκευών. 

Δικαιώματα Ελλιμενισμού - Υπηρεσιών. 

9.22 Για τις παρεχόμενες ευκολίες και εξυπηρετήσεις 
προς τα ελλιμενιζόμενα σκάφη, η Διεύθυνση του τουρι¬ 
στικού λιμένα εισπράττει από τους υπόχρεους τα ανά¬ 
λογα δικαιώματα ελλιμενισμού. Βοηθητικά σκάφη και 
λέμβοι (ΐθηάθΓ5, φουσκωτά, πάκτωνες κ.λπ.) των ελλι¬ 
μενισμένων σκαφών εφόσον ευρίσκονται στον θαλάσ¬ 
σιο ή τον χερσαίο χώρο του λιμένα επιβαρύνονται με τα 
ανάλογα δικαιώματα ελλιμενισμού. 

9.23 Δικαιώματα ελλιμενισμού για ιδιωτικά ή επαγγελ¬ 
ματικά σκάφη είναι αυτά του τιμοκαταλόγου ελλιμενι- 
σμού του τρέχοντος έτους. 

9.24 Υπόχρεος για την καταβολή των ανωτέρων δικαι¬ 
ωμάτων είναι ο πλοιοκτήτης ή ο νόμιμος εκπρόσωπος 
ή ο χρήστης του σκάφους ο οποίος ευθύνεται και εις 
ολόκληρο με τον πλοιοκτήτη ως πρωτοφειλέτης. 

9.25 Ημέρες απουσίας των σκαφών από τον λιμένα 
περιλαμβάνονται στη συμφωνηθείσα χρέωση αυτών 
για τον αντίστοιχο παραμονής, προκειμένου τα σκάφη 
να διατηρούν το δικαίωμα ελλιμενισμού στο λιμένα. Η 
χρέωση των σκαφών αυτών διακόπτεται μόνο στη πε¬ 
ρίπτωση που ειδοποιηθεί εγγράφως η Διεύθυνση του 
λιμένα από τον ιδιοκτήτη ή τον κυβερνήτη του σκάφους 
ότι δεν επιθυμούν τη διατήρηση του δικαιώματος ελλι- 
μενισμού και από την ημέρα υποβολής της πιο πάνω 
έγγραφης ειδοποίησης και μετά. Σε αυτή την περίπτωση 
τα δικαιώματα ελλιμενισμού αναπροσαρμόζονται σύμ¬ 
φωνα με το χρονικό διάστημα ισχύος του συμβολαίου 
ελλιμενισμού και της εκάστοτε τιμολογιακής πολιτικής 
της εταιρείας. 

9.26 Σκάφη που αποπλέουν έστω και προσωρινά από 
τον τουριστικό λιμένα θα πρέπει να έχουν εξοφλήσει 
όλες τις οφειλές απέναντι στο λιμένα τουλάχιστον μέχρι 
την ημέρα απόπλου τους διαφορετικά η μη εξόφληση 
των πάσης φύσέως οφειλών συνεπάγεται αυτοδικαίως 

την απώλεια κάθε δικαιώματος περαιτέρω ελλιμενισμού 
του σκάφους. 

9.27 Τα καταφεύγοντα στον λιμένα σκάφη, λόγω κακο¬ 
καιρίας, απαλλάσσονται της καταβολής των δικαιωμά¬ 
των ελλιμενισμού μέχρι της άρσης του απαγορευτικού, 
σύμφωνα με τις ανακοινώσεις της αρμόδιας Λιμενικής 
Αρχής.Τα καταφεύγοντα στον λιμένα σκάφη, λόγω μηχα¬ 
νικής βλάβης που έχει αναφερθεί στην τοπική Λιμενική 
αρχή, εφ' όσον συνεχίζουν να ελλιμενίζονται πέραν των 
48 ωρών, υποχρεούνται στην καταβολή δικαιωμάτων 
ελλιμενισμού. 

9.28 Για την παραμονή οιουδήποτε σκάφους στον λι¬ 
μένα απαιτείται άδεια του Τμήματος Ελλιμενισμού του 
λιμένα καθώς και η καταβολή αναλόγου δικαιώματος 
ελλιμενισμού. Για χρονικό διάστημα μέχρι δύο ώρες η 
καταβολή δικαιώματος ελλιμενισμού αποτελεί δυνητική 
απόφαση για τη Διεύθυνση του Λιμένα. Αν το σκάφος 
κατά το διάστημα αυτό κάνει χρήση των παροχών του 
λιμένα (π.χ. Κατανάλωση ηλεκτρικού ρεύματος ή νερού, 
απόθεση απορριμμάτων κ.λπ.) θα πρέπει να καταβάλλει 
τα αντίστοιχα δικαιώματα. 

9.29 Σκάφη που καταπλέουν στον τουριστικό λιμένα 
για ολιγόωρη παραμονή προκειμένου να αποβιβάσουν 
ή επιβιβάσουν επιβάτες, ή να διεκπεραιώσουν είσοδο- 
έξοδο από τη χώρα ή κάνουν χρήση των εγκαταστάσεων 
του λιμένα, υποχρεούνται στην καταβολή ημερήσιου 
δικαιώματος ελλιμενισμού. 

9.30 Γ ια την ασφαλή τήρηση των όρων του Γενικού και 
Ειδικού Κανονισμού τουΤουριστικού Λιμένα παρέχεται 
η δυνατότητα καταβολής εγγύησης, η οποία παραμένει 
στη Διεύθυνση του τουριστικού λιμένα και επιστρέφεται 
άτοκα με την λήξη της σύμβασης ελλιμενισμού εφόσον 
έχουν τηρηθεί όλοι οι όροι αυτής ή η δέσμευση του αντί¬ 
στοιχου χρηματικού ποσού μέσω πιστωτικής κάρτας. 
Η εγγύηση σε καμία περίπτωση δεν συμψηφίζεται με 
οφειλόμενα δικαιώματα. 

9.31 Εξαιρούνται από την υποχρέωση καταβολής 
δικαιωμάτων ελλιμενισμού ένα σκάφος του Λιμενικού 
Σώματος και ένα σκάφος της Δίωξης Οικονομικού Εγκλή¬ 
ματος του Υπουργείου Οικονομικών. 

9.32 Τα ελλιμενιζόμενα σκάφη οφείλουν να εξοφλούν 
τα δικαιώματα για παρεχόμενες υπηρεσίες και εξυπηρε¬ 
τήσεις εμπρόθεσμα και σύμφωνα με όσα προβλέπονται 
στον Ειδικό Κανονισμό, στην σύμβαση ελλιμενισμού και 
στις εκάστοτε υπουργικές αποφάσεις έγκρισης τιμολογί¬ 
ων, άλλως επιβαρύνονται τόσο με τους νόμιμους τόκους 
υπερημερίας όσο και με τις προβλεπόμενες στον παρό¬ 
ντα Κανονισμό κυρώσεις. 

9.33 Η καθυστέρηση πέραν των 2 μηνών καταβολής 
δικαιωμάτων ελλιμενισμού ή άλλων υποχρεώσεων από 
παρασχεθείσες υπηρεσίες, θεμελιώνει λόγω καταγγελίας 
της σύμβασης ελλιμενισμού σε βάροςτου ελλιμενιζόμε¬ 
νου σκάφους και παρέχει το δικαίωμα στην Διεύθυνση 
του τουριστικού λιμένα: 

α. να απομακρύνει τούτο από τις εγκαταστάσεις του 
τουριστικού λιμένα ή/και 

β. να κατασχέσει το σκάφος με όλον τον εξοπλισμό 
του και τις μηχανές και βοηθητικά μηχανήματα, τηρού¬ 


μενης της διαδικασίας που προβλέπεται από την εκά¬ 
στοτε ισχύουσα νομοθεσία, μέχρις ότου εξοφληθούν 
τα οφειλόμενα ποσά, ή/και 

γ. να κατάσχει και εκποιήσει το σκάφος ή και όλα τα 
περιουσιακά στοιχεία και τον εξοπλισμό του ή τμήμα 
αυτών, σύμφωνα με την εκάστοτε ισχύουσα νομοθεσία, 
για να καλύψει με το εκπλειστηρίασμα τα οφειλόμενα 
ποσά καθώς και τα έξοδα αυτών των διαδικασιών, ή/και 

δ. να απαγορεύσει τον απόπλου του σκάφους ή των 
σκαφών του οφειλέτη, σύμφωνα με τις κείμενες διατάξεις. 

9.34 Οφειλόμενα χρηματικά ποσά προς τον φορέα δι¬ 
αχείρισης του τουριστικού λιμένα συμπεριλαμβάνουν το 
ποσό για τον ελλιμενισμό του σκάφους και όποια άλλα 
δικαιώματα, από την ημερομηνία λήξης των συμβάσε¬ 
ων ελλιμενισμού μέχρι την ημερομηνία απομάκρυνσης 
ή πώλησης του σκάφους, υπολογιζόμενα με βάση τα 
ισχύοντα τιμολόγια του τουριστικού λιμένα κατά την 
συγκεκριμένη χρονική περίοδο. 

9.35 Η καθυστέρηση ή μη καταβολή υπό των υπόχρε¬ 
ων των δικαιωμάτων ελλιμενισμού και εξυπηρετήσεων 
του τουριστικού λιμένα, ως ανωτέρω, όπως επίσης και 
πάσα σοβαρή παράβαση ή παραβάσεις κατ' εξακολού¬ 
θηση του παρόντος Ειδικού Κανονισμού Λειτουργίας του 
τουριστικού λιμένα και των παραρτημάτων αυτού, συνε¬ 
πάγεται την λύση της σύμβασης ελλιμενισμού σε βάρος 
του Πελάτη ο οποίος υποχρεούται σε απομάκρυνση του 
σκάφους από τον τουριστικό λιμένα και την επιβολή των 
προβλεπόμενων κυρώσεων κατά τις κείμενες διατάξεις 
σε συνδυασμό με το άρθρο 157 του ΚΔΝΔ. 

9.36 Σε περίπτωση που ο παραβάτης δεν συμμορ¬ 
φώνεται με την διαταγή μεθορμίσεως εκτός ή εντός 
λιμένα του σκάφους ή των σκαφών του, εκτός της επι¬ 
βολής προστίμου υπό των Λιμενικών Αρχών κινείται η 
συνοπτική διαδικασία της αναγκαστικής μεθορμίσεως 
σύμφωνα με τις κείμενες διατάξεις σε συνδυασμό με το 
άρθρο 157 του ΚΔΝΔ ή παράλληλα ο φορέας διαχεί¬ 
ρισης του τουριστικού λιμένα κατόπιν συνεννοήσεως 
με την Λιμενική Αρχή προβαίνει στην αναγκαστική 
μεθόρμιση του σκάφους με αποκλειστική ευθύνη των 
πλοιοκτητών, πλοιάρχων, πρακτόρων ή άλλου αντιπρο¬ 
σώπου του. Τα έξοδα της αναγκαστικής μεθορμίσεως 
βαρύνουν αποκλειστικά και μόνον τους οφειλέτες, μη 
αποκλεισμένης και κάθε αξίωσης για αποκατάσταση 
κάθε ζημίας που θα υποστεί ο φορέας διαχείρισης του 
τουριστικού λιμένα. 

Άρθρο 10 

Γνωστοποίηση Κανονισμών Λειτουργίας. 

10.1 Οι πλοιοκτήτες/κυβερνήτες ή χρήστες των ελλι¬ 
μενιζόμενων στον τουριστικό λιμένα Κλεοπάτρα Μαρίνα 
Α.Ε. Σκαφών μπορούν να προμηθεύονται αντίγραφα του 
παρόντος Ειδικού Κανονισμού Λειτουργίας στα ελληνικά 
και στα αγγλικά, του Γενικού Κανονισμού Λειτουργίας 
Τουριστικών Λιμένων και των ειδικών και γενικών οδη¬ 
γιών που εκδίδει ο φορέας διαχείρισης από το Γραφείο 
Υποδοχής του λιμένα, κατά τις εργάσιμες ημέρες και 
ώρες. Ενημερώνονται επίσης από τον Πίνακα ανακοι¬ 
νώσεων του Γραφείου Υποδοχής με ανακοινώσεις και 
δελτία τύπου που εκδίδει ο φορέας διαχείρισης. 

10.2 Ο ελλιμενισμός και η χρήση των υπηρεσιών 
και των εγκαταστάσεων του λιμένα από τα σκάφη, 
τα πληρώματα αυτών ή και τρίτους προϋποθέτει την 
πλήρη γνώση και ανεπιφύλακτη αποδοχή όλων των 
όρων του παρόντος Ειδικού Κανονισμού, των γενικών 
και ειδικών Οδηγιών που εκδίδει η εταιρεία και του 
Γενικού Κανονισμού Τουριστικών λιμένων από τους 
πλοιοκτήτες και τους πλοιάρχους των πλοίων και τους 
χρήστες των χώρων και υπηρεσιών του Λιμένα, οι 


οποίοι αποδέχονται και εγγυώνται την τήρηση αυτών, 
ευθυνόμενοι άλλως πλήρως έναντι του τουριστικού 
λιμένα και κάθε τρίτου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Φεβρουάριου 2018 

Η Υπουργός 

ΕΛΕΝΑ ΚΟΥΝΤΟΥΡΑ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐρά€$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 





















